10031 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 736 


14 Ιουνίου 2000 


ΑΠΟΦΑΣΕΙ Σ 

Αριθ. Δ.Τ.Α./9972 

Τροποποίηση Οργανισμού Εσωτερικής Υπηρεσίας Δή¬ 
μου Νέας Μάκρης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26 παρ. 1 του Ν. 1832/89. 

2. Τις διατάξεις του Ν. 2190/94 καθώς &των Π.Δ. 37α/87 
& 22/90. 

3. Τις διατάξεις των άρθρων 8 & 12 του Ν. 2307/95 κα¬ 
θώς και του Ν. 2683/99. 

4. Τις διατάξεις του Ν. 2503/97 άρθρο 11 παρ. 8 και άρ¬ 
θρο 18παρ. 12. 

5. Την υπ’ αριθμ. 10899 απόφαση του Δημοτικού Συμ¬ 
βουλίου Δήμου Νέας Μάκρης. 

6. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 5/2000 πρακτικό του. 

7. Τα στοιχεία του οικείου φακέλου. 

8. Τις ρυθμίσεις του άρθρου 29Ατου Ν. 1558/85 που προ¬ 
στέθηκε με το άρθρο 27 του Ν. 2081/92, αποφασίζουμε: 

Εγκρίνουμε την υπ’ αριθμ. 108/99 απόφαση του Δημοτι¬ 
κού Συμβουλίου Δήμου Νέας Μάκρης που αφορά την 
τροποποίηση του ΟΕΥτου Δήμου, ως εξής : 

ΜΕΡΟΣ ΠΡΩΤΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 

ΚΕΦΑΛΑΙΟ Α' 

ΔΙΑΡΘΡΩΣΗ 
Άρθρο 1 

Βασική Διάρθρωση Υπηρεσιών 

Ο Δήμος της Νέας Μάκρης διαρθρώνεται ως ακολού¬ 
θως: 

1. Υπηρεσίες Υποστήριξης του Δημάρχου, Δημοτικού 
Συμβουλίου και Δημαρχιακής Επιτροπής 

2. Διεύθυνση Διοικητικών και Οικονομικών Υπηρεσιών 

3. Διεύθυνση Προγραμματισμού και Τεχνικών Υπηρε¬ 
σιών 


Άρθρο 2 

Διάρθρωση Υπηρεσιών σε Τμήματα και Γραφεία 

1. Υπηρεσίες Υποστήριξης του Δημάρχου 
α) Γ ραφείο Δημάρχου 

β) Γ ραφείο Τ ύπου - Δημοσίων Σχέσεων 
γ) Αυτοτελές Γ ραφείο Δημοτικού Συμβουλίου και Δη¬ 
μαρχιακής Επιτροπής 
δ) Γ ραφείο Νομικής Υπηρεσίας 
ε) Γ ραφείο Ειδικών Συνεργατών 
στ) Αυτοτελές Γ ραφείο Δημοτικής Αστυνομίας 

2. Διεύθυνση Διοικητικών και Οικονομικών Υπηρεσιών 
α) Τμήμα Διοικητικών Υπηρεσιών 

β) Τμήμα Αστικής και Δημοτικής Κατάστασης Πολιτών 
γ) Γ ραφείο Ληξιαρχείου και Πολιτικών Γ άμων 
δ) Τμήμα Οικονομικών Υπηρεσιών 
ε) Τμήμα Ειδικής Ταμιακής Υπηρεσίας 
στ) Αυτοτελές Γ ραφείο Μηχ/σης και Η/Υ 
ζ) Γ ραφείο Δημοτικών Νομικών Προσώπων 

3. Διεύθυνση Τεχνικών Υπηρεσιών - Προγραμματισμού 
- Περιβάλλοντος 

α) Τμήμα Προγραμματισμού Μελετών και Κατασκευής 
Έργων 

β) Τμήμα Πολεοδομίας και Πολεοδομικών Εφαρμογών 
γ) Τμήμα Περιβ. Ανταπ. Υπηρεσιών και Μηχ. Εξοπλι¬ 
σμού 

ΚΕΦΑΛΑΙΟ Β' 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΥΠΟΣΤΗΡΙΞΗΣ ΤΟΥ ΔΗΜΑΡΧΟΥ 

Άρθρο 3 

Γ ραφείου Δημάρχου 

Οι αρμοδιότητες του αυτοτελούς Γ ραφείου Δημάρχου 
ανάγονται αναλυτικότερα στα παρακάτω αντικείμενα: 

1. Διαθέτει γενικές γνώσεις σχετικά με τη λειτουργία 
του Δήμου και τις διατάξεις που την διέπουν. 

2. Διεξάγει κάθε υπηρεσία που αναθέτει ο Δήμαρχος 
στο γραφείο αυτό και η οποία δεν ανήκει στην αρμοδιό¬ 
τητα των άλλων Υπηρεσιών του Δήμου. 

3. Ενεργεί σε όλες τις φάσεις την προσωπική αλληλο¬ 
γραφία του Δημάρχου. Εφαρμόζει το πρόγραμμα των 
ημερών και των ωρών που ο Δήμαρχος δέχεται διάφορες 
επιτροπές και τους πολίτες. 

4. Μεσολαβεί ανάμεσα στους υπηρεσιακούς παράγο- 

ντες του Δήμου και τον Δήμαρχο για τον καθορισμό της 
ώρας που είναι δυνατό να πραγματοποιείται η συνεργα¬ 
σία τους, για την επίλυση υπηρεσιακών ή προσωπικών θε¬ 
μάτων και την κατ’ εξαίρεση υπογραφή ορισμένων υπη¬ 
ρεσιακών εγγράφων. 

5. Διακινεί τα διάφορα έγγραφα καιτους υπηρεσιακούς 
φακέλους ανάμεσα στα γραφεία και τον Δήμαρχο για 
υπογραφή. 

6. Για λογαριασμό του Δημάρχου δίνει εντολές και οδη¬ 
γίες προς τον κλητήρα για την εκτέλεση της υπηρεσίας 
του, σε ότι αφορά προσωπικές εντολές αυτού. 

7. Ενημερώνει το τηρούμενο βιβλίο διατελεσάντων Δη¬ 
μάρχων και Δημοτικών Συμβούλων. 

8. Ενημερώνει τον δήμαρχο για τις παραστάσεις και τις 
υπηρεσιακές επισκέψεις που έχει προγραμματίσει να 
πραγματοποιήσει. 

9. Τηρεί και ενημερώνει το βιβλίο αποφάσεων δημάρ¬ 
χου. Σε περιπτώσεις πρόσκαιρης απουσίας του Δημάρ¬ 
χου και εφόσον οι Υπηρεσίες χρειάζονται την τυπική συ¬ 
ναίνεση του, επιλύει όσα από τα θέματα τρέχουσας μορ¬ 
φής είναι δυνατό να επιλυθούν με μόνη την ενημέρωση 
των Υπηρεσιών του Δήμου και εφόσον αυτές δεν έχουν γι 
“αυτή αντιρρήσεις για συγκεκριμένους λόγους. Σε πρώ¬ 
τη ευκαιρία ενημερώνεται ο δήμαρχος για τις λύσεις που 
δόθηκαν και τους Δημότες που επέδειξαν σχετικό ενδια¬ 
φέρον. 

Με τον ίδιο τρόπο ενημερώνεται ο Δήμαρχος και σε όσα 
θέματα δεν ήταν δυνατόν να δοθούν άμεσες και ικανοποι¬ 
ητικές για τους πολίτες λύσεις. 

10. Αναγγέλλει στο Δήμαρχο τα πρόσωπα που τον επι¬ 
σκέπτονται στο γραφείο του. 

11. Παίρνει τα τηλεφωνήματα που απευθύνονται στο 
Δήμαρχο και αν μεν ο Δήμαρχος είναι παρών, ενημερώ¬ 
νει αυτόν αμέσως για την απευθείας επικοινωνία του . 

Αν ο Δήμαρχος απουσιάζει, τηρεί σημειώσεις στο ειδικά 
τηρούμενο βιβλίο και τον ενημερώνει γι’ αυτές σε πρώτη 
ευκαιρία. 

12. Φροντίζει γενικότερα για την άμεση, κατά το δυνα¬ 
τόν, εξυπηρέτηση όσων επισκέπτονται το Δήμαρχο στο 
γραφείο του. Η εξυπηρέτηση των πολιτών γενικότερα, 
που απευθύνονται στις λοιπές Υπηρεσίες του δήμου για 
την επίλυση των προβλημάτων που τους απασχολούν γί¬ 
νεται απευθείας απ 'αυτές χωρίς την μεσολάβηση ή την 
παρεμβολή οποιουδήποτε άλλου υπηρεσιακού παράγο¬ 
ντα, πληντου προϊσταμένου της Διεύθυνσης. 

Άρθρο 4 

Γραφείο Τύπου - Δημοσίων Σχέσεων 

1. Επιμελείται και διεκπεραιώνει κάθε σχετική εργασία 
για την οργάνωση τελετών, δεξιώσεων, γευμάτων, εορτών, 
υποδοχής και ξενάγησης διαφόρων προσωπικοτήτων. 

Συντονίζει τις ενέργειες αυτές με άλλους φορείς της 
δημόσια διοίκησης, αν αυτό είναι ενδεδειγμένο και φο¬ 
ρείς μαζικής εκπροσώπησης ομάδων πολιτών. 

Η αρμοδιότητα αυτή μεταφέρεται αναλόγως, αν οι ως 
άνω εκδηλώσεις οργανώνονται από τα Νομικά πρόσωπα 
του δήμου, ή εμπίπτουν στις δραστηριότητες των ειδικών 
προγραμμάτων αυτού. 

2. Ενημερώνει τους δημότες για την αποστολή του Δή¬ 
μου ως Οργανισμού Τοπικής Αυτοδιοίκησης, προβάλλει 
τις δραστηριότητες αυτού και φροντίζει για τη δημιουρ¬ 
γία ενδιαφέροντος των δημοτών με σκοπό τη συνεργασία 
τους μαζί του. 

3. Προγραμματίζει εκδηλώσεις επικοινωνίας του Δη¬ 


μάρχου με τους κατοίκους του Δήμου για την διαπίστωση 
των αναγκώντους και την καταγραφή από κοντά τωνπρο- 
βλημάτωντους. 

4. Συλλέγει τις αποστελλόμενες στο Δήμο εκδόσεις, 
αξιολογεί τη χρησιμότητα τους και εισηγείται στον Δή¬ 
μαρχο τον τρόπο της χρησιμοποίησης τους. 

5. Επιμελείται τη σύνταξη και έκδοση ενημερωτικών 
εντύπων, οργανώνει συνεντεύξεις τύπου και ενεργεί για 
την ανακοίνωση ειδήσεων και πληροφοριών που ενδιαφέ¬ 
ρουν το Δήμο με όλα τα μέσα ενημέρωσης. 

6. Παρακολουθεί τον ημερήσιο και περιοδικό Αθηναϊκό 
και τοπικό Τύπο και επιμελείται, εφόσον υπάρχει ανάγκη, 
την δημοσίευση ανάλογων απαντήσεων, συνεργαζόμενο 
προς τούτο με τις αρμόδιες υπηρεσίες του Δήμου και το 
Δήμαρχο. 

7. Ταξινομεί και αρχειοθετεί στο ειδικό τηρούμενο βι¬ 
βλίο δημοσιεύματα κάθε μορφής που αφορούν την Τοπι¬ 
κή Αυτ/ση γενικά αλλά και τον Δήμο ειδικά και ενημερώνει 
πάνω σ ’αυτά τον Δήμαρχο και τις αρμόδιες Υπηρεσίες 
του Δήμου. 

8. Φροντίζει μέσω του γραφείου προμηθειών για τον 
εμπλουτισμό του Δήμου με είδη διακόσμησης και μεγα- 
φωνικής μετάδοσης των οργανώσεων απ ’αυτών εορτών 
και άλλων παρόμοιων εκδηλώσεων. 

Το τηρούμενο βιβλίο εθνικών εορτών περιλαμβάνει λε¬ 
πτομερώς στοιχεία που αφορούν την διοργάνωση αυτών. 

9. Τηρεί επίσης βιβλίο επισήμων προσώπων, όπως αυτά 
καθορίζονται με κανονιστική πράξη του Δημοτικού Συμ¬ 
βουλίου, στο οποίο περιλαμβάνονται οι διευθύνσεις κα¬ 
τοικίας ή έδρας της Αρχής ή της Υπηρεσίας που εκπρο¬ 
σωπούν και η ιδιότητα τους. 

10. Μεριμνά για την έγκαιρη εκτύπωση και αποστολή 
των προσκλήσεων στα πρόσωπα που καλούνται στις 
διοργανούμενες από το δήμο εκδηλώσεις. 

11. Μεριμνά για την κατάλληλη διακόσμηση του Δημο¬ 
τικού καταστήματος και των αιθουσών αυτού, ή οποιου- 
δήποτε άλλου χώρου κατά τις διοργανούμενες από το Δή¬ 
μο τελετές γενικά. 

12. Μεριμνά για το σημαιοστολισμό, τη φωταγώγηση 
και διακόσμηση γενικά της πόλης και των Δημοτικών Κα¬ 
ταστημάτων, κατά τις εθνικές και λοιπές γιορταστικές εκ¬ 
δηλώσεις. 

13. Ενημερώνει το Δήμαρχο για τις διάφορες γιορτές 
γενικά και δεξιώσεις που οργανώνονται από οποιοσδήπο¬ 
τε άλλες Αρχές, Σωματεία, Οργανώσεις, Συλλόγους και 
άλλους συλλογικούς φορείς και έχει κληθεί να παραστεί. 

14. Προβαίνει στις αναγκαίες υπηρεσιακές ενέργειες 
και εισηγείται τις απαιτούμενες διαδικασίες για την απο¬ 
νομή τιμητικών διακρίσεων (διπλωμάτων επίτιμων δημο¬ 
τών, μεταλλίων της πόλης κτλ.), ενημερώνοντας το τη¬ 
ρούμενο για το σκοπό αυτό ειδικό βιβλίο. 

15. Συντάσσει και εισηγείται την ψήφιση του ειδικού κα¬ 
νονισμού απονομής τιμητικών διακρίσεων του Δήμου. 

16. Οργανώνει τις διάφορες πνευματικές και πολιτιστι¬ 
κές εκδηλώσεις του Δήμου και μεριμνά για την προβολή 
και αξιοποίηση τους. 

17. Μεριμνά για την έγκαιρη ψήφιση των πιστώσεων 
που αναφέρονταιγιατηνπραγματοποίηση όλωντωνπρο- 
αναφερόμενων δραστηριοτήτων του Δήμου και εφόσον 
κρίνεται επωφελές διαχειρίζεται αυτές, σύμφωνα με τις 
διατάξεις του περί λογιστικού των δήμων διατάγματος. 

18. Ενεργεί κάθε τι που εξυπηρετεί και προάγει τη λει¬ 
τουργική σύνδεση του δήμου με όλους τους Συλλογικούς 
φορείς του Δήμου (Σωματεία κάθε είδους, Συλλόγους, 

επαγγελματικές συντεχνίες, συνδικαλιστικές ενώσεις 
κτλ.), με σκοπό την αξιοποίηση της συλλογικής συμμετο¬ 
χής στον εντοπισμό, την αντιμετώπιση και την επίλυση 
των προβλημάτων που απασχολούντο δήμο και τους κα¬ 
τοίκους του και ακόμη την παροχή βοήθειας και συμπα¬ 
ράστασης ο “αυτούς για την επιτυχία του κοινωφελή προ¬ 
ορισμό τους. 

19. Τηρεί βιβλίο Σωματείων, Συλλόγων και Οργανώσε¬ 
ων στο οποίο απαραίτητα περιλαμβάνεται η διεύθυνση 
των γραφείων τους, το Προεδρείο και το Διοικητικό Συμ¬ 
βούλιο καθενός απ “αυτά καθώς και ο σκοπός της ίδρυσης 
τους όπως αυτός αναφέρεται στη σχετική ιδρυτική τους 
απόφαση. 

20. Τηρεί ειδικό φάκελο για κάθε Σωματείο, Σύλλογο ή 
Οργάνωση, στον οποίο φυλάσσονται αντίγραφο της 
ιδρυτικής του απόφασης, και όλα τα στοιχεία που ανάγο¬ 
νται στην εκλογή των μελών και του Προεδρείου του Διοι¬ 
κητικού τους Συμβουλίου. 

21. Μεριμνά για την έγκαιρη ψήφιση των πιστώσεων 
που πιθανώς να απαιτούνται για την ενίσχυση τους από το 
δήμο και εισηγείται στον δήμαρχο τον ειδικό λόγο και το 
ανάλογο ύψος αυτών. 

Άρθρο 5 

Γραφείο Δημοτικού Συμβουλίου και 
Δημαρχιακής Επιτροπής 

1. Μεριμνά για την ενημέρωση των εκλεγομένων δημο¬ 
τικών συμβουλών σε σχέση με την ορκωμοσία τους και 
την εγκατάσταση τους στο δήμο. 

2. Μεριμνά για τη συγκρότηση του Δημοτικού Συμβου¬ 
λίου σε Σώμα και την εκλογή των μελών της Δημαρχιακής 
Επιτροπής. 

3. Συνεργάζεται με τον Πρόεδρο του Δημοτικού Συμ¬ 
βουλίου και Δήμαρχο γιατον καθορισμό των θεμάτων που 
συζητούνταιστις συνεδριάσεις του Δημοτικού Συμβουλί¬ 
ου και της Δημαρχιακής Επιτροπής. 

4. Συγκεντρώνει τους φακέλους των θεμάτων με τα 
απαρτιζόμενα αυτά δικαιολογητικά καθώς και τις πάνω ο 
“αυτά εισηγήσεις των εντεταλμένων διοικητικών οργάνων 
του Δήμου, τους οποίους θέτει υπόψη των ενδιαφερομέ¬ 
νων Δημοτικών Συμβούλων για ενημέρωση τους. 

5. Συντάσσει και κοινοποιεί με τον κλητήρα του δήμου 
την ημερήσια διάταξη των προς συζήτηση θεμάτων του 
Διοικητικού Συμβουλίου και της Δημαρχιακής Επιτροπής, 
σύμφωνα με τις διατάξεις του Δημοτικού Συμβουλίου και 
Κοινοτικού Κώδικα. 

6. Τηρεί τα πρακτικά των συνεδριάσεων του Δημοτικού 
Συμβουλίου και της Δημαρχιακής Επιτροπής, καταχωρώ¬ 
ντας τα καθώς και τις αποφάσεις που παίρνονται, στο ει¬ 
δικό βιβλίο. Εφόσοντα πρακτικά καταρτίζονται με τη χρή¬ 
ση μαγνητοφωνικής συσκευής, τηρεί με κανονική σειρά, 
αρίθμηση και θεώρηση, τα φύλλα χάρτου στα οποία πε- 
ριέχονται τα απομαγνητοφωνημένα κείμενα τα οποία και 
βιβλιοδετεί στο τέλος κάθε χρόνου. 

7. Τηρεί και διαφυλάσσει, από απώλεια ή φθορά, τα 
πρακτικά και τις αποφάσεις του Δημοτικού Συμβουλίου 
και της Δημαρχιακής Επιτροπής σε ειδικό αρχείο για την 
ασφάλεια του οποίου είναι υπεύθυνο. 

8. Φροντίζει για την υπογραφή καιτην επικύρωση με τον 
τρόπο που προβλέπεται από τον ειδικό κανονισμό των 
πρακτικών του Δημοτικού Συμβουλίου και της Δημαρχια¬ 
κής Επιτροπής. 

9. Εφόσον τα πρακτικά τηρούνται με το σύστημα της 
μαγνητοφώνησης, μαζί με την ημερήσια διάταξη της συ¬ 


νεδρίασης, αποστέλλεται και αντίγραφα των προηγού¬ 
μενων μη επικυρωμένων πρακτικών για μελέτη και ενημέ¬ 
ρωση ώστε να διευκολύνεται η διαδικασία της επικύρω¬ 
σης . 

10. Συνεργάζεται με το δικηγόρο του Δήμου για την 
έγκαιρη προσκόμιση από αυτόν γνωμοδοτήσεων που του 
έχουν ζητηθεί για την ενημέρωση του Δημοτικού συμ¬ 
βουλίου και της Δημαρχιακής Επιτροπής. 

11. Έχει κατά κύριο λόγο την αρμοδιότητα, τηρούμενης 
και της προβλεπόμενης διαδικασίας, να ασκεί με ένατων 
υπαλλήλων του τα καθήκοντα του ειδικού γραμματέα του 
Δημοτικού Συμβουλίου, εφόσον η αρμοδιότητα αυτή δεν 
ασκείται από το Διευθυντή του Δήμου. 

12. Παρέχει προς τα μέλη του Δημοτικού Συμβουλίου 
καιτης Δημαρχιακής Επιτροπής και κατά την συνεδρίαση 
αλλά και εκτός τής πληροφορίες σχετικά με τους κανόνες 
που διέπουν τη λειτουργία των οργάνων στα οποία ανή¬ 
κουν. 

13. Μεριμνά για τη δημοσίευση των αποφάσεων που 
παίρνονται, με τον τρόπο που ορίζεται κάθε φορά και 
ανάλογα με την περίπτωση από το Δημοτικό και Κοινοτι¬ 
κό Κώδικα και τις άλλες διατάξεις. 

14. Υποβάλλει αντίγραφα των αποφάσεων στην αρμό¬ 
δια για τον έλεγχο αυτών Διοικητική Αρχή. 

15. Ενημερώνει ανελλιπώς το τηρούμενο από αυτό ευ¬ 
ρετήριο των αποφάσεων του Δημοτικού Συμβουλίου και 
της Δημαρχιακής Επιτροπής και παρακολουθεί την έκβα¬ 
ση της διοικητικής περαίωσής τους. 

16. Κοινοποιεί τις αποφάσεις του Δημοτικού Συμβουλί¬ 
ου καιτης Δημαρχιακής Επιτροπής καθώς και τα κυρωτι¬ 
κά αυτών έγγραφα της αρμόδιας Διοικητικής Αρχής στις 
αρμόδιες για την εκτέλεση τους υπηρεσίες του δήμου. 

17. Εκδίδει αντίγραφα των αποφάσεων του Δημοτικού 
Συμβουλίου και της Δημαρχιακής Επιτροπής και επικυ¬ 
ρώνει ύστερα από ειδική προς τούτο εξουσιοδότηση του 
Δημάρχου μόνο αν πρόκειται να χρησιμοποιηθούν για την 
εξυπηρέτηση της υπηρεσίας. 

18. Τηρεί βιβλίο των ερωτήσεων και επερωτήσεων που 
καταθέτουντα μέλη του Δημοτικού Συμβουλίου στο Προ¬ 
εδρείο. 

19. Τηρεί επίσης βιβλίο των επιτροπών που συγκροτού¬ 
νται από το Δημοτικό Συμβούλιο. 

20. Διαβιβάζει σε αυτές τους φακέλους των θεμάτων 
που παραπέμπονται για μελέτη και επιμελείται, συνεργα- 
ζόμενο μετά μέλη αυτών, για τη λειτουργία τους. 

21. Τηρεί τα πρακτικά των συνεδριάσεων τους. Συ¬ 
ντάσσει τα οριστικά κείμενα των προτάσεων και των γνω¬ 
μοδοτήσεων αυτών, εκτός αν η ευθύνη αυτή αναλαμβά¬ 
νεται από τα μέλη τους, και συνεργάζεται με τον Πρόεδρο 
του Δημοτικού Συμβουλίου και τον Δήμαρχο για την εισα¬ 
γωγή τους προς συζήτηση στο Δημοτικό Συμβούλιο. 

22. Φροντίζει για τη λειτουργικότητα και την ευπρεπή 
εμφάνιση της αίθουσας συνεδριάσεων του Δημοτικού 
Συμβουλίου και της Δημαρχιακής Επιτροπής, ιδιαίτερα 
κατά το χρόνο της πραγματοποίησης των συνεδριάσεων 
τους, εξασφαλίζοντας τις κατάλληλες συνθήκες για την 
παρακολούθηση τους από το κοινό. 

23. Ασκεί κάθε άλλη εργασία που δεν περιλαμβάνεται 
στην παρούσα απόφαση, που όμως είναι ευνόητο ότι έχει 
σχέση με τη λειτουργία του Δημοτικού Συμβουλίου και 
της Δημαρχιακής Επιτροπής. 

24. Οφείλει να ανακοινώνει χωρίς καθυστέρηση στον 
Πρόεδρο του Δημοτικού Συμβουλίου την παραπομπή θε- 

μάτων από την Δημαρχιακή Επιτροπή σε αυτό για την πε¬ 
ραιτέρω λήψη αποφάσεων πάνω σ “αυτά. 

25. Φροντίζει για τον εμπλουτισμό της βιβλιοθήκης του 
Δημοτικού Συμβουλίου με εκδόσεις που αφορούν την Το¬ 
πική Αυτοδιοίκηση και θέτει στη διάθεση των Συμβούλων, 
Επιτροπών και Υπηρεσιώντου δήμου τα βιβλία, περιοδικά 
κτλ. που τους ενδιαφέρουν. 

Άρθρο 6 

Γραφείο Νομικής Υπηρεσίας 

1. Με επικεφαλής το δικηγόρο του Δήμου παρακολου¬ 
θεί και διεκπεραιώνει όλες τις δικαστικές υποθέσεις του 
και τις υποθέσεις που απαιτούν για τη στήριξη τους και 
την επιτυχή έκβαση τους νομική κάλυψη. 

2. Έχει διοικητική εξάρτηση μόνο από το Δήμαρχο και 
σε περίπτωση απουσίας του από το νόμιμο αναπληρωτή 
του. 

Σε θέματα που η αρμοδιότητα τους έχει νόμιμα μεταβι¬ 
βαστεί στον Αντιδήμαρχο, την προς αυτόν διοικητική δι¬ 
καιοδοσία ασκεί ο Αντιδήμαρχος. 

3. Οι διατάξεις του Ν.1093 /80 «περί τροποποιήσεως 
διατάξεων του Κώδικα περί δικηγόρων (Ν.Δ 3026/54) και 
άλλων μερικών διατάξεων» εφαρμόζονται για τη μηνιαία 
αντιμισθία από το Δήμο. 

4. Ο δικηγόρος του Δήμου είναι υποχρεωμένος σε πα¬ 
ροχή υπηρεσιών στο Δημοτικό κατάστημα, τις εργάσιμες 
μέρες και ώρες, κατά τις οποίες δεν υπάρχει ανάγκη πα¬ 
ράστασης του, για υποθέσεις του Δήμου ενώπιον δικα¬ 
στικών ή διοικητικών αρχών. 

5. Ο δικηγόρος του Δήμου οφείλει να παρίσταται στις 
συνεδριάσεις του Δημοτικού Συμβουλίου και της Δημαρ¬ 
χιακής Επιτροπής όσες φορές συζητούνται θέματα για τα 
οποία υπάρχει ανάγκη ειδικής ενημέρωσης αυτών, κα¬ 
λούμενος προς τούτο με έγγραφη ή και προφορική πρό¬ 
σκληση. 

6. Είναι υποχρεωμένος να χειρίζεται νομικές υποθέσεις 
και να προσφέρει τις υπηρεσίες του όπως περιγράφονται 
στον παρόντα Οργανισμό και σε όλα τα Νομικά Πρόσωπα 
του δήμου, χωρίς ιδιαίτερη αμοιβή. 

7. Τηρεί αρχείο των υποθέσεων που χειρίζεται και των 
γνωμοδοτήσεων που εκδίδει. 

8. Τηρεί και ενημερώνειτον διαρκή Κώδικα Νομοθεσίας 
(Ραπτάρχη) ή οποιοδήποτε νομικό βοήθημα προμηθεύε¬ 
ται ο Δήμος για την διευκόλυνση της δουλειάς του. 

9. Επίσης τηρεί αρχείο της εγκυκλιακής νομολογίας πά¬ 
νω σε θέματα της αρμοδιότητας του. 

10. Συντάσσει τα σχέδια όλων των πράξεων συμφωνίας 
που ενεργεί ο δήμος με οποιαδήποτε πρόσωπα, φυσικά ή 
νομικά, που αναφέρονται σε πωλήσεις, μισθώσεις, εκμι¬ 
σθώσεις. 

Επεξεργάζεται σε τελική φάση, τα από τις άλλες υπη¬ 
ρεσίες του δήμου συντασσόμενα σχέδια συμφωνιών, δια¬ 
κηρύξεων, κανονιστικών εισπράξεων κτλ. που ανάγονται 
στον κύκλο αρμοδιότητας του. 

12. Τηρεί ειδικό πρωτόκολλο εισερχομένων δικαστικών 
εγγράφων ως και των επισυναπτόμενων σ “αυτά στοιχείων. 

13. Είναι υπεύθυνος σε ότι αφορά την προστασία της 
ακίνητης Δημοτικής περιουσίας, από νομική άποψη. 

14. Μελετά, ερευνά και εδραιώνει νομικά κάθε υπόθεση 
που είναι συνδεδεμένη μετά συμφέροντα του Δήμου. 

15. Γνωμοδοτεί σε κάθε νομικό θέμα που θα αφορά τη 
λειτουργία των Υπηρεσιών του Δήμου ύστερα από ερώ¬ 
τημα που του υποβάλλει ο Δήμαρχος ή οι προϊστάμενοι 
των Υπηρεσιών. 


16. Εισηγείται την ανάθεση υποθέσεων του Δήμου σε 
δικηγόρους παρεφέτες ή παρ Αρείου Πάγου αναλόγως, 
εφόσον τούτο κρίνεται αναγκαίο και επιτρέπεται. 

17. Εκτός των παραπάνω αρμοδιοτήτων ο δικηγόρος 
επιλαμβάνεται και των εξής υποθέσεων: 

α. Επί απαλλοτριώσεων γενικώς επιλαμβάνεται των δι¬ 
καστικών και εξώδικων υποθέσεων που έχουν σχέση με 
την εφαρμογή της νομοθεσίας επ “αυτών και έχουν ανά¬ 
γκη νομικής υποστηρίξεως προςτο συμφέροντου Δήμου 
(κήρυξη απαλλοτριώσεων, καθορισμός προσωρινής ή 
οριστικής τιμής μονάδας, αναγνώριση δικαιούχων, συ¬ 
ντέλεση απαλλοτριώσεως, γνωμοδοτήσεις κτλ) 
β. Επί των μισθώσεων επιλαμβάνεται υποθέσεων που 
έχουν σχέση με την περιουσία του Δήμου και απαιτούν δι¬ 
καστικές και εξώδικες ενέργειες για την διασφάλιση .προ¬ 
στασία, επαύξηση κτλ., όπως αναπροσαρμογές μισθώσε¬ 
ων, εξώσεις, εκτέλεση αποφάσεων αυτών, διεκδικητικές 
αγωγές, ασφαλιστικά μέτρα νομής, αναγνωριστικές αγω¬ 
γές, συμβάσεις καταστημάτων ή κατοικιών, καταγγελίες 
συμβάσεων κτλ. καθώς και σχετικών γνωμοδοτήσεων. 

γ. Επί φορολογικών υποθέσεων επιλαμβάνεται διαφο¬ 
ρών που προκύπτουν από την εφαρμογή της κειμένης νο¬ 
μοθεσίας, περί προσόδων Δήμων και Κοινοτήτων, καθώς 
και υποθέσεων που ανακύπτουν από την εφαρμογή της 
περί εισπράξεως των ως άνω εσόδων νομοθεσίας και πα¬ 
ρέχει σχετικές γνωμοδοτήσεις. 

δ. Για νομιμοποιήσεις συμβάσεων κτλ., επιλαμβάνεται 
υποθέσεων που αφορούν τον έλεγχο αυτών των συμβαλ- 
λομένων με το Δήμο στις καταρτιζόμενες εκάστοτε συμ¬ 
βάσεις προμήθειας, καθώς και την επίλυση των διαφο¬ 
ρών που αναφύονται από την τήρηση των όρων των συμ¬ 
βάσεων και διαγωνισμών, καθώς και των σχετικών 
γνωμοδοτήσεων. 

ε. Επί εργατικών διαφορών επιλαμβάνεται υποθέσεων 
που ανακύπτουν από την εφαρμογή της κειμένης νομο¬ 
θεσίας, στα πολιτικά ή διοικητικά δικαστήρια, και παρέχει 
σχετικές γνωμοδοτήσεις. 

Άρθρο 7 

Γ ραφείο Ειδικών Συνεργατών 
Τα αντικείμενα που αφορούν: Παροχή συμβουλών, γνω¬ 
μών και εξειδικευμένων εισηγήσεων στον Δήμαρχο, Αντι- 
δήμαρχο, Δημοτικό Συμβούλιο, Δημαρχιακή Επιτροπή, 
Διοικητικά θέματα. (Τα καθήκοντα του Ειδικού Συνεργάτη 
είναι επιτελικά και όχι αποφασιστικής αρμοδιότητας). 

Άρθρο 8 

Δημοτική Αστυνομία 

Ως προς τη λειτουργία της Δημοτικής Αστυνομίας: 

- Ελέγχει και επιβάλλει την τήρηση των διατάξεων που 
αφορούν: 

- την καθαριότητα 

- την κυκλοφορία και στάθμευση των αυτοκινήτων 
-την οικοδόμηση 

-την αποχέτευση 

-τη μόλυνση και ρύπανση του περιβάλλοντος 

- την προστασία του υπογείου υδάτινου πάντοτε μέσα 
στο χώρο των διοικητικών ορίων του Δήμου. 

Ειδικότερα ασχολείται: 

1. Με τον έλεγχο τήρησης της καθαριότητας σε όλους 
τους δημοσίους, δημοτικούς και κοινόχρηστους χώρους 
γενικά του Δήμου όπως καθορίζονται από τις ισχύουσες 
διατάξεις, τις κανονιστικές πράξεις καιτις αποφάσειςτου 
Δημοτικού Συμβουλίου και του δημάρχου, που εκδίδονται 
κάθε φορά για το σκοπό αυτό. 

2. Με τον έλεγχο της τήρησης των νόμων περί τοιχο¬ 
κόλλησης, ώστε να αποφεύγεται η ρύπανση. 

3. Με τις διαδικασίες επιβολής κυρώσεων σύμφωνα με 
τις κείμενες διατάξεις και τις αποφάσεις του Δημοτικού 
Συμβουλίου και του Δημάρχου. 

4. Με τον έλεγχο για τη στάθμευση και την κυκλοφορία 
κάθε οχήματος σύμφωνα με τις ισχύουσες διατάξεις και 
την τήρηση των νόμων και των ειδικών αστυνομικών δια¬ 
τάξεων που αφορούν την κυκλοφορία και τη στάθμευση 
των οχημάτων. Για την άσκηση της αρμοδιότητας αυτής 
εφαρμόζονται οι διατάξεις του άρθρου 24 παρ. 2, 3 του 
Π.Δ. 410/95 και των κάθε φορά ισχυόντων νόμων, Διαταγ¬ 
μάτων και σχετικών αποφάσεων (επιβολή προστίμων 
κ.λπ.). 

5. Με την τήρηση των διατάξεων και των περιορισμών 
που ισχύουν για την ανοικοδόμηση γενικά και ειδικότερα 
με τον έλεγχο των αδειών των ανεγειρόμενων οικοδομών 
και κάθε κατηγορίας κτισμάτων, την περίφραξη ή περι- 
τοίχιση οικοπέδων στην εφαρμογή του Γ. Ο. Κ. υποδει¬ 
κνύοντας στις αρμόδιες Υπηρεσίες την κατεδάφιση επι¬ 
κίνδυνων κτιρίων και την παρακολούθηση της εφαρμογής 
των διατάξεων για την κατάληψη πεζοδρομίων με οικοδο¬ 
μικά υλικά και εισηγείται στις αρμόδιες Υπηρεσίες την επι¬ 
βολή κυρώσεων κατά των παραβατών. 

Για την άσκηση της αρμοδιότητας αυτής το προσωπικό 
της Ειδικής Υπηρεσίας έχει δικαίωμα να εισέρχεται στις 
αυλές, στις ανεγειρόμενες οικοδομές και σε κάθε είδους 
κτίσμα. 

6. Με τον έλεγχο της αποχέτευσης που ειδικότερα πε¬ 
ριλαμβάνει: Τηντήρηση και εφαρμογή των διατάξεων και 
των κανονισμών για την σωστή λειτουργία του δικτύου 
της αποχέτευσης με σκοπό την αποφυγή της ρύπανσης, 
την παρεμπόδιση επιχωμάτωσης ή δόμησης της φυσικής 
ροής των χειμάρρων, ρεμάτων κ.λπ., τον έλεγχο των νε¬ 
ρών που χύνονται στους χείμαρρους και Σα ρέματα για να 
μηνπεριέχουνλύματα βιομηχανιών, βιοτεχνιών, επιχειρή¬ 
σεων ή οικιών, τον έλεγχο για παράνομες συνδέσεις των 
ακινήτων με υδροφόρους αγωγούς ή αγωγούς ακάθαρ¬ 
των ή βρόχινων νερών, καθώς και για τις παράνομες επε¬ 
κτάσεις τους. 

Γ ια τον έλεγχο αυτό το προσωπικό της Ειδικής Υπηρε¬ 
σίας δικαιούται επίσης να εισέρχεται σε αυλές και οική¬ 
ματα κάθε είδους σύμφωνα με τις ισχύουσες διατάξεις. 

7. Με τον έλεγχο για τη μόλυνση του περιβάλλοντος 
που επεκτείνεται σε κάθε πηγή και αιτία παροδική ή μόνι- 
μή που προκαλεί ρύπανση ή μόλυνση στο φυσικό περι¬ 
βάλλον από τα κάθε είδους οχήματα. 

Στον έλεγχο υπάγονται και οι εστίες καύσης, κάθε κα¬ 
τηγορίας κτιρίων (οικίες, ξενοδοχεία, καταστήματα, νο¬ 
σοκομεία, βιοτεχνίες, βιομηχανίες κ.λπ.)όπως και η ηχο¬ 
ρύπανση. 

8. Με την προστασία του υπόγειου υδάτινου δυναμικού 
που περιλαμβάνει και τον έλεγχο για την πρόληψη παρα¬ 
νόμου ανοίγματος πηγαδιών. 

9. Αντιμετωπίζει με ευγένεια και σεβασμό τους πολίτες. 

ΚΕΦΑΛΑΙΟ Γ 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ 
Άρθρο 9 

Διεύθυνση Διοικητικών και Οικονομικών Υπηρεσιών 

Οι αρμοδιότητες της Διεύθυνσης Διοικητικών και Οικο¬ 
νομικών Υπηρεσιών, ανάγονται αναλυτικότερα στα παρα¬ 


κάτω αντικείμενα, που κατανέμονται στα Τμήματα αυτής 
και τα αυτοτελή γραφεία κάθε τμήματος: 

1) Τμήμα Διοικητικών Υπηρεσιών 

α. Γ ραφείο προσωπικού 

1. Συντάσσειτον Οργανισμό Εσωτερικής Υπηρεσίας και 
εισηγείται ιεραρχικά τις τροποποιήσεις καθώς και τις 
προσαρμογές αυτού στις ισχύουσες κάθε φορά σχετικές 
διατάξεις. 

2. Ενεργεί τις διαδικασίες για τις προσλήψεις όλου του 
προσωπικού του δήμου. 

3. Διεξάγει όλες τις υπηρεσιακές υποθέσεις που αφο¬ 
ρούν στα θέματα του τακτικού και του με σχέση εργασίας 
Ιδιωτικού Δικαίου προσωπικό του δήμου, π.χ. μεταβολές 
στην υπηρεσιακή του κατάσταση (προαγωγές, εντάξεις, 
επανεντάξεις, μετατάξεις, μετακινήσεις, αποσπάσεις, με¬ 
ταθέσεις, μονιμοποιήσεις, αναγνώριση προϋποθέσεων 
για παροχές, χορήγηση αδειών, εφαρμογή του πειθαρχι¬ 
κού δικαίου, τακτοποίηση ασφαλιστικών ζητημάτων γενι¬ 
κώς, λύση υπαλληλικής ή οποιασδήποτε σχέσης εργα¬ 
σίας γενικότερα κλπ.) κοινοποιώντας τις εκδιδόμενες δι¬ 
οικητικές πράξεις στα αρμόδια όργανα και υπηρεσίες. 

4. Τηρεί ενημερωμένους ατομικούς φακέλους (για το με 
σχέση εργασίας Ιδιωτικού Δικαίου προσωπικό). Τους ατο¬ 
μικούς υπηρεσιακούς φακέλους για το με σχέση Δημοσί¬ 
ου Δικαίου προσωπικό του δήμου τηρεί και ενημερώνει ο 
Προϊστάμενος του Τμήματος Διοικητικών Υποθέσεων. 

5. Τηρεί μητρώα των τακτικών υπαλλήλων και του προ¬ 
σωπικού με σχέση εργασίας ιδιωτικού δικαίου. 

6. Τηρεί διαρκώς ενημερωμένο πίνακα που εμφανίζει 
την οργανική διάρθρωση των Υπηρεσιών του Δήμου και 
την κατανομή του προσωπικού στις αντίστοιχες θέσεις. 

7. Συντάσσειτους πίνακες αρχαιότητας των υπαλλήλων 
ή άλλους παρεμφερείς πίνακες εφόσον συντρέχει τέτοια 
περίπτωση. 

8. Συντάσσει τα απαιτούμενα πιστοποιητικά, συγκε¬ 
ντρώνει τα απαραίτητα δικαιολογητικά και προέρχεται 
στις αναγκαίες για την απονομή της σύνταξης και του μη¬ 
νιαίου ισοβίου βοηθήματος του ΤΑΔΚΥ στους τακτικούς 
υπαλλήλους του δήμου. 

9. Μεριμνά για την εφαρμογή των διατάξεων που αφο¬ 
ρούν την υπηρεσιακή γενικά κατάσταση του εν ενεργεία 
προσωπικού (τακτικού και με σχέση εργασίας Ιδιωτικού 
Δικαίου). 

10. Ανακοινώνει στο προσωπικό τις εγκύκλιες διαταγές 
και αποφάσεις του Δημάρχου τις αναφερόμενες στην κα¬ 
τάσταση του προσωπικού και στη λειτουργία των Υπηρε¬ 
σιών. 

11. Ανακοινώνει στο προσωπικό το ισχύον κάθε φορά 
ωράριο εργασίας και επιβλέπει με προσωπική του ευθύνη 
την ακριβή τήρησή του. 

12. Γνωστοποιεί στους υπαλλήλους καιτοεργατοτεχνι- 
κό προσωπικό του δήμου τις ανατιθέμενες σ’ αυτούς υπη¬ 
ρεσίες σε τυχόν μη εργάσιμες ημέρες. 

13. Συντάσσει μισθοδοτικές καταστάσεις για όλο το 
προσωπικό με βάση παραστατικά στοιχεία που παίρνει 
για μεν το υπαλληλικό προσωπικό από το τηρούμενο βι¬ 
βλίο παρουσίας για δε το εργατοτεχνικό προσωπικό επί¬ 
σης από καταστάσεις που συντάσσει το αρμόδιο γραφείο 
Τεχνικής Υπηρεσίας βασιζόμενες στις κάρτες παρουσίας 
του χρησιμοποιούμενου ωρολογίου. 

14. Μεριμνά για την τακτική και έγκαιρη πληρωμή των 
κάθε είδους αποδοχώντου προσωπικού του δήμου. 

15. Επιμελείται της διαδικασίας παρακράτησης και 
απόδοσης υπέρ τρίτων κρατήσεων και ασφαλιστικών ει- 

σφορών επί της μισθοδοσίας του προσωπικού, της ενη¬ 
μέρωσης των ασφαλιστικών βιβλιαρίων κτλ. 

16. Επιμελείται τη διαδικασία για την παρακράτηση και 
απόδοση των επιβαλλόμενων στο προσωπικό προστίμων. 

17. Προμηθεύεται και επικολλά τα ένσημα του ΙΚΑ στα 
βιβλιάρια των ασφαλισμένων εργατών και υπαλλήλων 
εφόσον συντρέχει περίπτωση. 

18. Επιμελείται κάθε τι που ανάγεται στη σύνταξη των 
εκθέσεων υπηρεσιακής ικανότητας του υπαλλήλου και 
εργατοτεχνικού προσωπικού του δήμου γενικώς και επι¬ 
λαμβάνεται την αρχειακή ταξινόμηση τους. 

19. Κοινοποιεί στο γραφείο εκκαθάρισης δαπανών όλες 
τις επερχόμενες στους υπαλλήλους και το εργατοτεχνικό 
προσωπικό μισθολογικές μεταβολές. 

20. Εισηγείται ιεραρχικά κάθε θέμα που έχει σχέση με 
το προσωπικό του Δήμου γενικώς, τη διάρθρωση των 
Υπηρεσιών, τις αρμοδιότητες, τα καθήκοντα και φυσικά 
τον Οργανισμό Εσωτερικής Υπηρεσίας του δήμου. 

21. Ύστερα από συνεννόηση με τον Δήμαρχο και τον 
Προϊστάμενο του Τμήματος, πληροφορεί το Υπηρεσιακό 
Συμβούλιο για κάθε υπόθεση που ανήκει στην αρμοδιό¬ 
τητα του, προβαίνει στις ενδεικνυόμενες ενέργειες πάνω 
στις απ’ αυτό εκδιδόμενες γνωμοδοτήσεις ή αποφάσεις 
και εισηγείται αναλόγως στον Δήμαρχο, ενημερώνοντας 
περί των εισηγήσεών του αυτών τον Προϊστάμενο του 
Τμήματος. 

22. Διεξάγει κάθε εργασία και εκδίδει τα δικαιολογητικά 
που απαιτούνται γιατην απονομή σύνταξης, βοηθήματος, 
αποζημίωσης ή επιδομάτων στο προσωπικό του δήμου 
γενικά. 

23. Συντάσσει και τηρεί σε ειδικό αρχείο τις συμβάσεις 
του προσωπικού του δήμου με σχέση εργασίας Ιδιωτικού 
Δικαίου. 

β. Γραφείο Ειδικών Προγραμμάτων 

1. Μεριμνά για την εφαρμογή των ειδικών προγραμμά¬ 
των, πολιτιστικών, αστικών, αθλητικών, λαϊκής εκπαίδευ¬ 
σης κτλ. 

2. Ενεργεί για την εξασφάλιση των απαραίτητων χώρων 
όπου τούτο κρίνεται αναγκαίο, για τη στέγαση των συνα¬ 
φών δραστηριοτήτων, και εφαρμόζει τις νόμιμες διαδικα¬ 
σίες για τις τυχόν αναγκαίες μισθώσεις. 

3. Συνεννοείται με τους αρμόδιους φορείς του Δημοσί¬ 
ου Τομέα για την καλύτερη λειτουργία τους και την επί¬ 
τευξη του προορισμού τους. 

4. Ενημερώνει τον δήμαρχο πάνω στα προβλήματα που 
υπάρχουν ή που δημιουργούνται στην εφαρμογή των ως 
άνω προγραμμάτων και εισηγείται τις προς το συμφέρον 
του δήμου και του σκοπού των προγραμμάτων ενδεδειγ- 
μένες λύσεις. 

5. Τηρεί ειδικό αρχείο σε ότι αφορά τα προγράμματα και 
τα πρόσωπα εξυπηρέτησης τους. 

6. Μεριμνά για τον εξοπλισμό των χρησιμοποιούμενων 
χώρων με τα απαραίτητα έπιπλα, είδη, σκεύη και όργανα, 
καθώς και με το αναγκαίο υλικό για την απρόσκοπτη λει¬ 
τουργία τους και ενεργεί τις απαιτούμενες τις για το σκο¬ 
πό αυτό απαραίτητες προμήθειες 

7. Εισηγείται εγκαίρως την ψήφιση των αναγκαίων πι¬ 
στώσεων του προϋπολογισμού για την εξυπηρέτηση του 
άνω σκοπού (παροχές και δαπάνες). 

8. Μεριμνά για την πρόσληψη του απαραίτητου ειδικού 
προσωπικού και τη σύναψη των μετ ’ αυτού εργασιακών 
συμβάσεων, εφόσον αυτό εμπίπτει στην αρμοδιότητα του 
δήμου. 

9. Μεριμνά για την έγκαιρη καταβολή των μισθωμάτων 


και των αποδοχώντου προσωπικού που προσλαμβάνεται. 

10. Επίσης, μεριμνά για την εξασφάλιση απρόσκοπτων 
συνθηκών λειτουργίας των προγραμμάτων στους χώ¬ 
ρους εφαρμογής τους (καθαριότητα, φωτισμός, ελαιο¬ 
χρωματισμός κτλ.) σε όσες περιπτώσεις αυτά δεν είναι 
ενταγμένα σε γενικότερα προγράμματα άλλων υπηρε¬ 
σιών του δημοσίου τομέα. 

11. Συνεννοείται μετά αρμόδια όργανα (π.χ. Διευθυντές 
σχολείων) για την παραχώρηση των αναγκαίων αιθουσών 
και την εξασφάλιση της απρόσκοπτης χρήσης τους. 

12. Μεριμνά για τη σύσταση και λειτουργία τυχόν προ- 
βλεπόμενων επιτροπών. 

13. Μεριμνά για τη γνωστοποίηση των προγραμμάτων 
στους κατοίκους του Δήμου και ενεργεί τις εγγραφές των 
ενδιαφερομένων σε αυτά. 

14. Φροντίζει για τη πραγματοποίηση επιχορηγήσεων 
προς το Δήμο από μέρους των αρμοδίων φορέων του Δή¬ 
μου. 

15. Συνεργάζεται με την αρμόδια Υπηρεσία της Νομαρ¬ 
χίας και με οποιαδήποτε άλλη ειδική υπηρεσία, αναπτύσ¬ 
σοντας τις προτάσεις του Δήμου για τον καλύτερο προ¬ 
γραμματισμό των ως άνω προγραμμάτων. 

16. Φροντίζει γενικά για την αξιοποίηση του θεσμούτων 
ειδικών προγραμμάτων στο Δήμο με σκοπό την παροχή 
προς τους δημότες πλήρους συμπαράστασης και παρο¬ 
χής εφοδίων για την καλυτέρευση των συνθηκών διαβίω¬ 
σης τους. 

γ. Γ ραφείο Κοινωνικής πρόνοιας 

1. Έχει την ευθύνη εφαρμογής προγραμμάτων κοινωνι¬ 
κών παροχών από το Δήμο. 

2. Η εφαρμογή των προγραμμάτων αυτών γίνεται σε 3 
ουσιαστικά επίπεδα (Επίπεδο ατομικής εξυπηρέτησης, 
Επίπεδο ομάδας, Επίπεδο Κοινότητας). 

α. Σε επίπεδο ατομικής εξυπηρέτησης 

Αφορά τη βοήθεια και προσπάθεια αντιμετώπισης προ¬ 
σωπικών ή οικογενειακώνπροβλημάτων δημοτών - κατοί¬ 
κων. Προς τούτο, αναπτύσσεται συνεργασία με συναφείς 
επιστημονικές ειδικότητες (ψυχίατρους, ψυχολόγους, 
παιδαγωγούς κτλ.) και με αρχές ή υπηρεσίες του Δημοσί¬ 
ου, αλλά και του Ιδιωτικού τομέα που έχουν σχέση με το 
συγκεκριμένο πρόβλημα και αρμοδιότητα (τυπική ή ου¬ 
σιαστική) για τη λύση του ή την αντιμετώπιση του. 

β. Σε επίπεδο ομάδας 

Αφορά τη δημιουργία ομάδων ατόμων με ειδικές ανά¬ 
γκες ή συναφή προβλήματα. Οι ομάδες αυτές μπορούν 
να λειτουργούν σε συγκεκριμένο κοινό, χώρο και χρόνο. 
Καταβάλλεται, μέσα από τον τρόπο αυτό, προσπάθεια 
κοινωνικοποίησης των ατόμων αυτών και γενικότερης ή 
από περισσότερες πλευρές αντιμετώπιση ειδικών προ¬ 
βλημάτων με σκοπό την κάλυψη συγκεκριμένων αναγκών. 

γ. Σε επίπεδο Κοινότητας 

Αφορά την τήρηση στατιστικών στοιχείων για τις συνα¬ 
φείς ανάγκες των κατοίκων ώστε να ενημερώνεται η Διοί¬ 
κηση του Δήμου για τη χάραξη της Κοινωνικής Πολιτικής 
αυτού. 

3. Διοργανώνει εκδηλώσεις και προγράμματα σε συ¬ 
νεργασία με τοπικούς ή άλλους φορείς και το Πολιτιστικό 
Κέντρο του Δήμου με σκοπό την ενημέρωση των κατοίκων 
σε θέματα κοινωνικού προβληματισμού. 

4. Έχει την ευθύνη εφαρμογής κοινωνικών προγραμμά¬ 
των στα ΚΑΠΗ. 

5. Τηρεί άμεση επαφή και συνεργάζεται συστηματικά με 
όλες τις Κοινωνικές Υπηρεσίες που λειτουργούν στην ευ- 

ρύτερη περιοχή ή και στο Κέντρο ακόμη (Ιατροπαιδαγω- 
γικό Κέντρο, Δημόσια Νοσοκομεία, Ιδιωτικές Κλινικές, 
ΙΚΑ, ΟΑΕΔ, Βρεφονηπιακούς και Παιδικούς Σταθμούς 
κτλ) για την εξυπηρέτηση της απώτερης αποστολής του. 

6. Σε συνεργασία με τη Διοίκηση του δήμου ενεργεί για 
τη δημιουργία νέων τομέων κοινωνικής δράσης, σε τοπι¬ 
κό πάντα επίπεδο, σε θέματα υγιεινής και κοινωνικού σχε- 
διασμού. 

7. Συνεργάζεται παράλληλα με τις αρμόδιες υπηρεσίες 
του δήμου, κυρίως όταν πρόκειται για θέματα που έχουν 
σχέση με σχολεία με Παιδικούς Σταθμούς, με την αστική 
κατάσταση των κατοίκων - δημοτών, με τη δημιουργία κα¬ 
τάλληλων συνθηκών ρυμοτομίας και περιβάλλοντος κτλ., 
ώστε ο προγραμματισμός και η λειτουργία των κατα- 
σκευαζόμενων εγκαταστάσεων να ανταποκρίνονται στις 
γενικότερες αλλά και ειδικότερες ανάγκες των εξυπηρε- 
τουμένων (παιδιά, υπερήλικες, εργαζόμενοι). 

8. Τηρεί και ενημερώνει καταστάσεις και ειδικούς φακέ¬ 
λους με τα άτομα ή τις οικογένειες που αντιμετωπίζουν 
προβλήματα και έχουν ανάγκη ιδιαίτερης κοινωνικής 
Φροντίδας. 

9. Εισηγείται απ “ευθείας στο Δήμαρχο τις περιπτώσεις 
που ο δήμος, άμεσα ή έμμεσα, πρέπει να ενεργήσει για 
την εξ ιδίων παροχή βοήθειας σε χρήμα, σε φάρμακα, σε 
ρούχα ή σε άλλα παρόμοια είδη, για την οποία θα απαιτη¬ 
θεί διαδικασία οικονομικής επιβάρυνσης του. 

10. Ενεργεί, παγίως εξουσιοδοτημένο από το Δήμαρχο, 
προς κάθε κατεύθυνση για την επίλυση των προβλημάτων 
που απασχολούν τα άτομα των πιο πάνω κατηγοριών. 

11. Ενημερώνει τις αρμόδιες αρχές για τα προγράμμα¬ 
τα κοινωνικής πολιτικής του δήμου και επιδιώκει την ενί¬ 
σχυση και συμπαράσταση τους στην υλοποίηση αυτών. 

12. Οργανώνει εκ μέρους του Δήμου εκδηλώσεις αιμο¬ 
δοσίας με απώτερο σκοπό την ίδρυση τοπικής Τράπεζας 
αίματος. Παρέχει την βοήθεια του και συμπαρίσταται 
ενεργά σε κάθε άλλη κίνηση προσφοράς και συγκέντρω¬ 
σης αίματος. 

13. Οι υποθέσεις που ανάγονται σε προσωπικά ή οικο¬ 
γενειακά ζητήματα αναξιοπαθούντων γενικά ατόμων θε¬ 
ωρούνται εμπιστευτικές. Γι “αυτό ο υπάλληλος που τις 
χειρίζεται στο μέτρο της αρμοδιότητας του δεσμεύεται 
και μέσα και έξω από την Υπηρεσία του με το απόρρητο 
αυτών, μη εξαιρουμένων και των Προϊσταμένων του, πλην 
του Δημάρχου. 

14. Τις ως άνω αρμοδιότητες ασκεί υποχρεωτικά ο 
υπάλληλος που έχει την ιδιότητα του Κοινωνικού Λει¬ 
τουργού. 

15. Η λειτουργία της Υπηρεσίας Κοινωνικής Πρόνοιας, 
ειδικότερα όσον αφορά τα πλέον εξειδικευμένα καθήκο¬ 
ντα της Κοινωνικής Λειτουργού, διέπεται από εσωτερικό 
κανονισμό που ψηφίζεται από το Δημοτικό Συμβούλιο και 
εγκρίνεται με πράξη των οριζόμενων διοικητικών οργά¬ 
νων, μετά από σύμφωνη γνώμη του Συμβουλίου Κοινωνι¬ 
κής Εργασίας. 

16. Επιμελείται τη διενέργεια εράνων σε συνεργασία με 
τους αρμόδιους φορείς. 

δ. Γ ραφείο Εκπαίδευσης και Αθλητισμού 

1. Μεριμνά για την συγκρότηση, λειτουργία και γενικά 
για την υποστήριξη του έργου των Σχολικών Επιτροπών ή 
των αρμοδίων που είναι επιφορτισμένοι με την λειτουργία 
των σχολικών μονάδων. 

2. Ενημερώνει τον Διευθυντή και τον Δήμαρχο για κάθε 
σχετικό θέμα και εισηγείται σχετικά. 


3. Υποβοηθά το έργο του Δήμου στον Αθλητισμό και τα 
Αθλητικά Σωματεία. 

ε. Γ ραφείο Γ ραμματείας 

1. Χαρακτηρίζει με τα στοιχεία των φακέλων του αρχεί¬ 
ου, πρωτοκολλεί, διεκπεραιώνει και αρχειοθετεί την αλ¬ 
ληλογραφία που του παραδίνεται από τον Διευθυντή των 
υπηρεσιών. 

2. Στην έννοια του όρου «διεκπεραιώνει» περιλαμβάνε¬ 
ται και η υποχρέωση παράδοσης των διαφόρων εγγρά¬ 
φων στα αρμόδια γραφεία για ενέργεια, μαζί με τα σχετι¬ 
κά τους, όπου αυτά αφορούν τρέχουσες ή σε εκκρεμότη¬ 
τα υποθέσεις του δήμου. 

3. Αναθέτει στον κλητήρα την παράδοση της αποστελ- 
λόμενης αλληλογραφίας του δήμου στο Ταχυδρομείο ή 
την επίδοση διαφόρων εγγράφων στους ενδιαφερομέ¬ 
νους γι “αυτά, μέσα και έξω από τη δημοτική περιφέρεια, 
την εντολή όμως για την μετακίνηση του την παίρνει τελι¬ 
κά από τον Προϊστάμενο του Τμήματος. 

4. Μεριμνά για την επίδοση στους δημότες ή κατοίκους 
γενικότερα της πόλης εγγράφων ή ανακοινώσεων που 
διαβιβάζονται γι “αυτό το σκοπό στο Δήμο από μέρους Δη¬ 
μοσίων Αρχών ή άλλων ΟΤΑ. 

5. Προβαίνει στην ανάρτηση στο πλαίσιο των δημοσίων 
ανακοινώσεων όλων των για το σκοπό αυτό επιδιδόμενων 
στο δήμο αποφάσεων, κλήσεων, προγραμμάτων κτλ., με 
την υποχρέωση έγκαιρης συλλογής αυτών σε εύλογο 
χρόνο αρχειοθέτησης τους και καταστροφής τους, τη¬ 
ρούμενης προς τούτο της καθορισμένης διαδικασίας. 

6. Έχει την ευθύνη της διαφύλαξης και διασφάλισης 
των αρχείωντου δήμου, την καλή διατήρηση των οποίων 
φροντίζει με ιδιαίτερη επιμέλεια. 

7. Εκδίδει και υπογράφει, εφόσον περί αυτού υπάρχει η 
συναίνεση του Δημάρχου, τα αιτούμενα αντίγραφα εγ¬ 
γράφων στοιχείων που φυλάσσονται στο γενικό αρχείο 
του Δήμου. 

8. Εφόσον τα διεκπεραιούμενα έγγραφα αφορούν υπο¬ 
θέσεις των οποίων οι φάκελοι τηρούνται από τα επί μέ¬ 
ρους γραφεία που τις χειρίζονται, τα σχέδια αυτών πα- 
ραδίδονται στα γραφεία αυτά ευθύς μετά τη διεκπεραίω¬ 
ση των πρωτοτύπων. 

9. Τηρεί, φυλάσσει και χειρίζεται υπεύθυνα τη στρογγυ¬ 
λή σφραγίδα του δήμου. 

10. Τηρεί, συντηρεί και ενημερώνει την εσωτερική βι¬ 
βλιοθήκη του Δήμου. 

11. Στο γραφείο αυτό δακτυλογραφούνται όλα τα έγ¬ 
γραφα του Δήμου, με απόφαση του Δημάρχου η δουλειά 
αυτή, για κάθε Τ μήμα ή Γ ραφείο χωριστά, είναι δυνατό να 
ανατίθεται σε συγκεκριμένο υπάλληλο που διοικητικά 
ανήκει σ’ αυτό. 

12. Επίσης, στην αρμοδιότητα του γραφείου υπάγεται η 
ευθύνη για τη χρήση και διαφύλαξη των φωτοτυπικών μη¬ 
χανημάτων, των πολυγράφων κι όλων των μηχανικών ερ¬ 
γαλείων που χρησιμοποιούνται στη διεκπεραίωση των 
υπηρεσιακών εγγράφωντου Δήμου. 

13. Παίρνει τα ενδεικνυόμενα μέτρα ασφάλειας για το 
δημοτικό κατάστημα. 

14. Μεριμνά για την καθαριότητα και τάξη στο Δημοτι¬ 
κό κατάστημα. 

15. Έχει την ευθύνη για κάθε θέμα που σχετίζεται με την 
πολιτική άμυνα και τις καταστάσεις εκτάκτου ανάγκης. 

2) Τ μήμα Αστικής και Δημοτικής Κατάστασης Πολιτών 

α. Γ ραφείο Μητρώων και στρατολογίας 

1) Καταρτίζει ετησίως τα μητρώα αρρένων, τα ενημε¬ 
ρώνει και τηρεί αρχείο των αποφάσεων περί των μεταβο¬ 
λών που επέρχονται σε αυτά 

2) Συντάσσει ετήσιους στρατολογικούς πίνακες 

3) Μεριμνά για τη δημοσίευση ή επίδοση κάθε σχετικού 
στρατολογικού εγγράφου 

4) Ενημερώνει τους υπόχρεους για τις στρατολογικές 
τους υποχρεώσεις 

5) Συντάσσει και τηρεί τα μητρώα διαφόρων απογρα- 
φών στρατολογικού ενδιαφέροντος 

β. Γραφείο Δημοτολογίων - Ιθαγένειας 

1) Φροντίζει για τις εγγραφές των δημοτών και τις σχε¬ 
τικές μεταβολές στα δημοτολόγια 

2) Καταρτίζει και τηρεί τα σχετικά βιβλία και τους φακέ¬ 
λους των οικογενειακών μερίδων 

3) Χορηγεί τα απαιτούμενα πιστοποιητικά προσωρινής 
και οικογενειακής κατάστασης , ταυτοπροσωπίας, απο¬ 
ρίας κ.λπ. 

4) Είναι υπεύθυνο για τη διατήρηση των μητρώων, των 
στρατολογικών πινάκων και των δημοτολογίων σε καλή 
κατάσταση 

5) Ενεργεί της προβλεπόμενες διαδικασίες για τη διόρ¬ 
θωση των τυχόν εσφαλμένων εγγράφων στα δημοτολό¬ 
για και μητρώα αρρένων 

6) Μεριμνά για την εφαρμογή των διατάξεων περί Ελλη¬ 
νικής Ιθαγένειας 

7) Εκτελείτις ανατιθέμενες στο Δήμο εργασίες σχετικά 
με τη γενική απογραφή του πληθυσμού 

γ. Γ ραφείο Εκλογών 

1. Εκτελείτα καθήκοντα που ανατίθενται στο δήμο από 
τους εκλογικούς νόμους, καθώς και τις υποχρεώσεις αυ¬ 
τού, ως οργάνου της κρατικής διοίκησης. 

2. Συμμετέχει στις διαδικασίες αναθεώρησης των εκλο¬ 
γικών καταλόγων στο βαθμό που επιβάλλουν οι κατά νό¬ 
μο αρμοδιότητες του. 

3. Τηρεί τους εκλογικούς καταλόγους του Δήμου και εκ¬ 
δίδει τα σχετικά πιστοποιητικά για την εγγραφή ο 'αυτούς 
νέων εκλογέων. 

4. Παραλαμβάνει και συμπληρώνει τα δικαιολογητικά 
για την έκδοση ή διόρθωση εκλογικών βιβλιαρίων, τα υπο¬ 
βάλλει εγκαίρως στην αρμόδια Αρχή και μετά την επι¬ 
στροφή τους τα παραδίδει στους δικαιούχους εκλογείς. 

5. Εκτελεί κάθε εργασία που έχει σχέση με την προετοι¬ 
μασία και τη διεξαγωγή των Βουλευτικών και Δημοτικών 
Εκλογών, καθώς αυτές προβλέπονται από την ισχύουσα, 
κάθε φορά, εκλογική νομοθεσία. 

3. Αυτοτελές Γραφείο Ληξιαρχείου και Πολιτικών Γό¬ 
μων 

Οι αρμοδιότητες του αυτοτελούς Γ ραφείου Ληξιαρχεί¬ 
ου και Πολιτικών Γ άμων, ανάγονται στα μη αυτοτελή Γ ρα¬ 
φεία αυτού ως εξής: 

α. Γ ραφείο Ληξιαρχικών Πράξεων 

1. Μεριμνά για την προμήθεια, τη θεώρηση καιτην υπεύ¬ 
θυνη τήρηση των ληξιαρχικών βιβλίων. 

2. Συντάσσει - καταχωρεί στα οικεία βιβλία τις ληξιαρχι¬ 
κές πράξεις γεννήσεων και βαπτίσεων, γάμων και θανά¬ 
των. 

3. Συντάσσει - καταχωρεί στο προβλεπόμενο από το νό¬ 
μο βιβλίο τις εκθέσεις βαπτίσεων, ονομοθεσίας, διαζυ¬ 
γίων, μεταβολής θρησκεύματος, αναγνώρισης ή αποκή¬ 
ρυξης τέκνων κτλ., εφόσον τα γεγονότα αυτά συνέβησαν 
στην περιφέρεια του Ληξιαρχείου και δεν υπάρχει στα 
αντίστοιχα βιβλία αυτού συνταγμένη ληξιαρχική πράξη, 


στο περιθώριο της οποίας θα έπρεπε σ 'αυτή την περί¬ 
πτωση να καταχωρηθεί η μεταβολή. 

4. Ανακοινώνει τις γεννήσεις, τις βαπτίσεις, τους γό¬ 
μους, τους θανάτους, και γενικά τις μεταβολές της προ¬ 
σωπικής κατάστασης των φυσικών προσώπων που συμ¬ 
βαίνουν στην περιφέρεια του Ληξιαρχείου, είτε τα παρα¬ 
πάνω γεγονότα αφορούν σε πρόσωπα γραμμένα στα 
δημοτολόγια ή στα μητρώα του δήμου και στα τέκνα αυ¬ 
τών, είτε σε άλλους δήμους ή κοινότητες της χώρας. 

5. Αποστέλλει αντίγραφα των συντασσόμενων εκθέσε¬ 
ων βαπτίσεων και μεταβολής ή προσθήκης στοιχείων λη¬ 
ξιαρχικών πράξεων στα ληξιαρχεία στα οποία βρίσκονται 
συνταγμένες οι οικείες ληξιαρχικές πράξεις . 

6. Αποστέλλει αντίγραφατων ληξιαρχικών πράξεων αρ¬ 
ρένων τέκνων στους δήμους ή στις κοινότητες που έχουν 
την μόνιμη κατοικία τους οι γονείς τους. 

7. Συντάσσει ατομικά δελτία θανάτων για την οικονομι¬ 
κή Εφορία καθώς και δελτία γεννήσεων, γάμων και θανά¬ 
των για την Εθνική Στατιστική Υπηρεσία. 

8. Εκδίδει αντίγραφα, αποσπάσματα και πιστοποιητικά 
ληξιαρχικών πράξεων και των σχετικών με αυτές δημο¬ 
σίων εγγράφων που υπάρχουν στα αρχεία του. 

9. Διεξάγειτην υπηρεσιακή αλληλογραφία σε άλατα θέ¬ 
ματα της αρμοδιότητας του που περνιέται σε δικό του 
πρωτόκολλο. Τηρείτο σχετικό αρχείο αυτής. Μεριμνά για 
την επιθεώρηση των ληξιαρχικών βιβλίων από το αρμόδιο 
δικαστικό όργανο και τηρεί ειδικό φάκελο των δελτίων 
επιθεώρησης. 

10. Γενικά ενεργεί σύμφωνα με την ισχύουσα κάθε φο¬ 
ρά νομοθεσία «περί ληξιαρχικών πράξεων». 

11.0 ασκών τα καθήκοντα του Ληξιάρχου δημοτικός 
υπάλληλος μπορεί, τηρούμενηςτης νόμιμης διαδικασίας, 
να κάνει χρήση των διατάξεων του άρθρου 106 του Ν. 
1188/81 «περί καταστάσεως των Δημοτικών και Κοινοτι¬ 
κών υπάλληλων». 

β. Γ ραφείο Πολιτικών Γ άμων 

1. Δέχεται τις αιτήσεις χορήγησης αδειών γάμου. 

2. Μεριμνά για τη γνωστοποίηση του γάμου που πρό¬ 
κειται να τελεσθεί. 

3. Χορηγείτις άδειες γάμου. 

4. Μεριμνά για τον στολισμό της αίθουσας του γάμου 
και την απρόσκοπτη διεξαγωγή της τελετής. 

5. Συντάσσει τις πράξεις τέλεσης των γάμων 

6. Γ ενικά έχει την ευθύνη εφαρμογής των σχετικών δια¬ 
τάξεων του Αστικού Κώδικα και των διατάξεων του Π. 
Δ/τος 391/1982 «Για τη ρύθμιση λεπτομερειών σχετικά με 
την τέλεση πολιτικών γάμων « 

4) Τμήμα Οικονομικών Υπηρεσιών 

α. Γ ραφείο Επιβολής - Βεβαίωσης τελών, δικαιωμάτων, 
εισφορών κτλ. 

1. Εισηγείται την σύμφωνα με το νόμο επιβολή των δη¬ 
μοτικών φόρων, τελών και δικαιωμάτων, από το Δημοτικό 
Συμβούλιο. 

2. Εισηγείται την μεθοδικότερη διαρρύθμιση των κανο¬ 
νισμών επιβολής τους και τον αποτελεσματικότερο τρόπο 
περιορισμού των φορολογικών διαφορών. 

3. Είναι υπεύθυνο για την ανεύρεση (απογραφές, αυτο¬ 
ψίες κτλ) της φορολογητέας ύλης και τη βελτίωση της 
απόδοσης των φορολογιών. 

4. Εκτελεί κάθε προπαρασκευαστική εργασία που αφο¬ 
ρά τη διαγραφή βεβαιωθέντων ή αχρεωστήτως εισπρα- 
χθέντων, φόρων, τελών ή δικαιωμάτων και εισφορών και 

προβαίνει στην κατάρτιση των οικείων πινάκων διαγρα¬ 
φής ή επιστροφής. 

5. Εισηγείται ενυπόγραφα στον Δήμαρχο για κάθε με¬ 
ταβολή που πρέπει να επέλθει στους Φορολογικούς κα¬ 
ταλόγους γενικά. 

6. Ενεργεί κάθε προπαρασκευαστική εργασία για τη συ¬ 
γκρότηση των επιτροπών συμβιβασμού φορολογικών 
διαφορών και αμφισβητήσεων, επί των δημοτικών φορο¬ 
λογιών γενικώς και παρέχει κάθε χρήσιμο σε αυτές στοι¬ 
χείο για την δικαιότερη επίλυση των φορολογικών διαφο¬ 
ρών. 

7. Παρέχει πληροφορίες για το καθεστώς των επιβαλ- 
λομένων δημοτικών φόρων, τελών, δικαιωμάτων και ει¬ 
σφορών σε κάθε υπόχρεο, που απευθύνεται στο δήμο. 
Ενεργεί για τη θεραπεία των τυχόν δικαίων παραπόνων 
τους και ενημερώνει αυτούς για τις προς το δήμο υπο¬ 
χρεώσεις τους από οποιαδήποτε αιτία. 

8. Εκδίδει βεβαιώσεις ή πιστοποιητικά που αναφέρονται 
στην από την επιβολή δημοτικών φόρων, τελών, δικαιω¬ 
μάτων και εισφορών, επερχόμενη υποχρέωση οποιουδή- 
ποτε φορολογούμενου, το ύψος αυτής, των μεταβολών 
στο φορολογητέο αντικείμενο των βεβαιουμένων ποσών. 

9. Τηρεί μητρώο των φορολογουμένων για κάθε φορο¬ 
λογία του Δήμου. 

10. Τηρεί επίσης για κάθε είδους φόρο, τέλος, δικαιώ¬ 
ματα ή εισφορά τα στοιχεία που αφορούν την επιβολή και 
βεβαίωση τους (αποφάσεις, δηλώσεις, εκθέσεις κτλ.) 

11. Σε ειδικές περιπτώσεις εισηγείται την επιβολή ειδι¬ 
κών φορολογιών για την αντιμετώπιση των συναπτομέ- 
νων δανείων. 

12. Επιμελείται την έκδοση αποφάσεων καταλογισμού 
ή επιβολής προστίμου σε περιπτώσεις παραβάσεως των 
κειμένων φορολογικών διατάξεων και των ισχυόντων κα¬ 
νονισμών του Δήμου και ενεργεί με τον κλητήρα ή άλλο 
εντεταλμένο υπάλληλο του Δήμου την επίδοση τους σε 
αυτούς που διαπράττουν την παράβαση ή στο νόμιμο 
αντίκλητο τους. 

13. Φροντίζει για την βεβαίωση των, με αποφάσεις του 
Ελεγκτικού Συνεδρίου, και διοικητικές αποφάσεις, κατα¬ 
λογισμένων σε βάρος κάθε υπόλογου, καθώς και την 
απόδοση των αχρεωστήτως λόγω καταλογισμού ει- 
σπραττομένων, τηρώντας προς τούτο βιβλίο σχετικών 
αποφάσεων. 

14. Μελετά κάθε θέμα που σχετίζεται με την ανάπτυξη 
και τη βελτίωση των εσόδων του δήμου. 

15. Είναι υπεύθυνο για τον έλεγχο των στοιχείων βεβαί¬ 
ωσης κάθε δημοτικής προσόδου. Για την βεβαίωση αυ¬ 
τής, σύμφωνα με τους νόμους και τους κανονισμούς που 
ισχύουν κάθε φορά και την αποστολή στο Ταμείο που 
ασκεί την διαχείριση του δήμου των οικείων βεβαιωτικών 
καταλόγων. 

16. Παρακολουθεί και ενεργεί για την έγκαιρη απόδοση 
στο Δήμο των συνεισπραττομένων φόρων και τελών. 

17. Παρακολουθεί και ενεργεί για την έγκαιρη απόδοση 
στο δήμο των χορηγούμενων από το Δημόσιο ή από οποι¬ 
αδήποτε άλλη πηγή παροχών, εισφορών και οικονομικών 
ενισχύσεων. 

18. Παρακολουθεί τις συμβάσεις, με τις οποίες προβλέ- 
πεται συμμετοχή του δήμου σε κέρδη διαφόρων γενικά 
επιχειρήσεων. 

19. Ενεργεί την τελική βεβαίωση όλων των οίκοθεν βε- 
βαιουμένων εσόδων του Δήμου, περιλαμβανομένης σε 
αυτήν και της εκδόσεωςτων σχετικών εντολών προς το ει- 


σπρακτορικό όργανο, εκτός από τις περιπτώσεις εκείνες 
που είναι αρμόδια άλλα γραφεία του Δήμου. 

20. Επιμελείται τη σύμφωνα με το νόμο κοινοποίηση 
των κάθε είδους εγγράφων που αφορούν την επιβολή και 
βεβαίωση εσόδων, στους ενδιαφερομένους, περιλαμβα- 
νομένων και των αποφάσεων του Δημοτικού Συμβουλίου 
επί των συμβιβαστικών γνωμοδοτήσεων των οικείων επι¬ 
τροπών. 

21. Επιμελείται και ενεργείτις διαδικασίες για την πραγ¬ 
ματοποίηση των συναπτομένων από το Δήμο δανείων. 

22. Παρακολουθεί την εξέλιξη των χορηγήσεων τους 
και ενημερώνει περί αυτών τα τηρούμενα απ “αυτόν σχε¬ 
τικά βιβλία. 

23. Σε συνεργασία με το γραφείο λογιστηρίου παρακο¬ 
λουθεί τη διαμόρφωση των τοκοχρεολυσίων και τις γενό- 
μενες παρακρατήσεις για την εξόφληση των δανείων. 

24. Εισηγείται στον Διευθυντή καιτονΔήμαρχοτηλήψη 
μέτρων και οργάνωση των Οικονομικών Υπηρεσιών για 
την αύξηση των εσόδων του Δήμου και την αποφυγή πα¬ 
ραγράφων Φόρων, τελών και δικαιωμάτων του Δήμου. 

25. Ενημερώνεται επί των οικονομικών των Νομικών 
Προσώπωντου Δήμου, των Δημοτικών Επιχειρήσεων, κα¬ 
θώς και όλων των φορέων που ασκούν οικονομικές δρα¬ 
στηριότητες μέσα στα όρια του δήμου ή με επιρροή στο 
δήμο ώστε να παρέχει τις οικονομικές του γνώμες στη 
Δημοτική Αρχή. 

β. Γ ραφείο αξιοποίησης και εκμετάλλευσης της δημοτι¬ 
κής περιουσίας 

1. Επιμελείται τη σύνταξη από το Τμήμα Προγραμματι¬ 
σμού, Μελετών, Κατασκευής και Συντήρησης έργων του 
κτηματολογίου και τη συνεχή ενημέρωσή του. 

2. Καταρτίζει τους όρους διακήρυξης για την εκμίσθω- 
ση ή εκποίηση ακινήτων πραγμάτων του δήμου, επιμελεί¬ 
ται τις σχετικές για την έγκριση τους διαδικασίες και τη 
βεβαίωση των μισθωμάτων. Επιπλέον δε, παρακολουθεί 
την πιστή εφαρμογή των οικείων συμβάσεων. 

3. Ενεργεί ότι είναι αναγκαίο για τη διαφύλαξη της ακί¬ 
νητης περιουσίας του δήμου. 

4. Εισηγείται στον δήμαρχο συμφέρουσες περιπτώσεις 
για την αγορά ακινήτων, με σκοπό την αύξηση της ακίνη¬ 
της περιουσίας του δήμου. 

5. Εισηγείται στον δήμαρχο τρόπους εκμετάλλευσης 
της ακίνητης περιουσίας του Δήμου και ενεργεί για την 
τήρηση και εφαρμογή, σε καταφατικές περιπτώσεις, των 
απαιτούμενων διαδικασιών για την υλοποίηση των συνα¬ 
φών στόχων της Δημοτικής Αρχής. 

6. Ενεργείτη βεβαίωση των εσόδων που προέρχονται από 
την εκμετάλλευση της ακίνητης περιουσίας του δήμου. 

7. Αναφέρει αμέσως στο δήμαρχο κάθε πράξη παρα¬ 
βίασης των δικαιωμάτων του δήμου (νομή, κατοχή, ρύ¬ 
πανση κτλ), επί των ακινήτων του και παρακολουθεί την 
έκβαση των κινούμενων απ “αυτόν διοικητικών ή δικαστι¬ 
κών μέτρων. 

8. Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών ακινήτων. 

9. Εισηγείται και επιμελείται την άσκηση των αρμοδιο¬ 
τήτων του άρθρου 246 του Δημοτικού και Κοινοτικού Κώ¬ 
δικα. 

10. Διεκπεραιώνει κάθε διοικητική ενέργεια που αφορά 
την στέγαση των δημοτικών υπηρεσιών ή άλλων υπηρε¬ 
σιών, ή των Νομικών Προσώπων που τη στέγαση τους 
αναλαμβάνει ο δήμος και επιλαμβάνεται της ρύθμισης κά¬ 
θε θέματος που ανακύπτει από τις σχετικές για το σκοπό 
αυτό μισθώσεις. 

γ. Γραφείο Κατάρτισης και Εκτέλεσης Προϋπολογι¬ 
σμού - Σύνταξη Απολογισμού 

1. Καταρτίζει από κοινού με την Δημαρχιακή Επιτροπή 
και τον Προϊστάμενο της Διεύθυνσης και του Τμήματος 
και σε συνεργασία με τις αρμόδιες Υπηρεσίες του δήμου 
το σχέδιο του προϋπολογισμού εσόδων και εξόδων αυ¬ 
τού και τις σχετικές εκθέσεις που το συνοδεύουν, και με¬ 
ριμνά να ψηφιστεί από το Δημοτικό Συμβούλιο. 

2. Τηρεί ειδικό αρχείο προϋπολογισμών και απολογι¬ 
σμών του δήμου με όλες τις συναφείς εγκριτικές καιτρο- 
ποποιητικές αποφάσεις. 

3. Παρακολουθεί γενικά την πορεία εκτέλεσης του προ¬ 
ϋπολογισμού και εισηγείται τις αναμορφώσεις αυτού με 
την εγγραφή νέων εσόδων και αναπληρωματικών, συ¬ 
μπληρωματικών ή έκτακτων πιστώσεων. 

4. Συγκεντρώνει στατιστικά στοιχεία χρήσιμα για την 
πορεία εκτέλεσης του προϋπολογισμού. 

5. Ασκεί τις αρμοδιότητες της διάταξης του άρθρου 23 
παρ.2του από 17.5/15.6.1959 Β. Δ. «περί οικονομικής δι¬ 
οίκησης και λογιστικών των Δήμων και Κοινοτήτων» με 
όλες τις απ 'αυτές προκύπτουσες ευθύνες. 

6. Συγκεντρώνει και καταχωρεί στα οικεία λογιστικά βι¬ 
βλία τα αποτελέσματα απάτην εκτέλεση του σκέλους των 
εξόδων του προϋπολογισμού. 

7. Καταχωρεί στα οικεία βιβλία τις με τον προϋπολογι¬ 
σμό χορηγούμενες κάθε είδους πιστώσεις και ενημερώ¬ 
νει με ειδική κατάσταση τον Δήμαρχο για τις τυχόν γενό- 
μενες υπερβάσεις. 

8. Τηρεί και ελέγχειτου από την αρμόδια ταμειακή υπη¬ 
ρεσία καταρτιζόμενους απολογητικούς πίνακες, όσον 
αφορά το σκέλος των εξόδων του προϋπολογισμού, αντί¬ 
γραφο δε αυτών παραδίνει στο γραφείο προσόδων του 
δήμου για τον έλεγχο των συναφών στοιχείων της αρμο¬ 
διότητας του. 

9. Μεριμνά για την ψήφιση των μαζικών πιστώσεων του 
προϋπολογισμού, συντάσσοντας ενυπόγραφα τις περί 
αυτών εισηγήσεις του δημάρχου προς το δημοτικό συμ¬ 
βούλιο και την δημαρχιακή επιτροπή. Παρέχει όλα τα 
αναγκαία λογιστικά στοιχεία σε όλες τις Υπηρεσίες του 
δήμου προκειμένου να χρησιμοποιηθούν σε εισηγήσεις 
του δημάρχου για την ψήφιση ανάλογων πιστώσεων. 

10. Αναλαμβάνει δια του Προϊσταμένου αυτού την πά¬ 
για προκαταβολή, εκτός αν αποφασίσει διαφορετικά το 
δη μοτικό συ μβο ύλιο και τη ν δ ιαχειρίζεται σύ μφωνα με τις 
ισχύουσες σχετικές διατάξεις και οδηγίες και τις προς 
τούτο έγγραφες εντολές του δημάρχου. 

11. Παρακολουθεί τις τυχόν κατατιθέμενες εγγυήσεις 
και την ανάληψή τους ως και τους τόκους αυτών, ενημε¬ 
ρώνοντας το τηρούμενο από το Γ ραφείο Ειδικό βιβλίο. 

12. Τηρεί βιβλίο παραδόσεως των χρηματικών ενταλμά¬ 
των στους δικαιούχους στους με εξουσιοδότηση εντελ- 
λομένους την εξόφλησή τους. 

13. Ενεργεί για την απόδοση λογαριασμού από τον Δή¬ 
μαρχο στο Δημοτικό Συμβούλιο των δαπανών για τα χω¬ 
ρίς δημοπρασία εκτελούμενα έργα και προμήθειες. 

δ. Γ ραφείο Εκκαθάρισης και Ενταλματοποίησης δαπα¬ 
νών. 

1. Ενεργεί σύμφωνα με τις διατάξεις του Δ.Κ.Κ. και του 
περί Οικονομικής Διοίκησης και λογιστικού των Δήμων 
και Κοινοτήτων Δ/τος εκκαθάριση των δαπανών του δή¬ 
μου. 

2. Ελέγχει τη νομιμότητα και την πληρότητα των δικαιο- 
λογητικών και των παραστατικών στοιχείων γενικά κάθε 
δαπάνης, καθώς και την ύπαρξη ανάλογης πίστωσης 


στον προϋπολογισμό και εκδίδειτα χρηματικά εντάλματα 
πληρωμής τα οποία μετά την υπογραφή τους από τα κα¬ 
τά το νόμο αρμόδια όργανα προωθεί στο ταμείο για εξό¬ 
φληση τους. 

3. Εκδίδει τις οίκοθεν εντολές για την τακτοποίηση των 
χρηματικών ενταλμάτων από επιστροφές αχρεωστήτως 
καταβληθέντων. 

4. Συντάσσει τις εκκαθαριστικές αποφάσεις του Δη¬ 
μάρχου και μονογράφειτα σχέδια αυτών. 

5. Παρακολουθεί και ενημερώνει τα στοιχεία των τοκο- 
χρεολυτικώνδανείωντου Δήμου και ενεργεί για την έγκαι¬ 
ρη εκπλήρωση των συναφών υποχρεώσεων του. 

6. Καταβάλλει τα χρήματα στους δικαιούχους εφόσον 
τα αντίστοιχα χρηματικά εντάλματα εξοφλούνται από το 
Ταμείο με εξουσιοδότηση. 

7. Τηρεί ειδικό βιβλίο καταβολής στους δικαιούχους 
των χρημάτων που εισπράχθηκαν από το Ταμείο με εξου¬ 
σιοδότηση. 

8. Αναφέρει αμέσως στον Προϊστάμενο του τμήματος 
και τον Δήμαρχο κάθε περίπτωση που θα υποπέσει τυχόν 
στην αντίληψη του και από την οποία πιθανόν να παρα¬ 
βλάπτονται οικονομικά τα συμφέροντα του Δήμου. 

9. Τα χρηματικά εντάλματα φέρουν στο στέλεχος την 
μονογραφή του εκδίδοντος αυτά υπαλλήλου, με την έν¬ 
νοια της ορθής ο 'αυτό μεταφοράς των εντελλόμενων πο¬ 
σών από την εκκαθαριστική της δαπάνης πράξη του δη¬ 
μάρχου. 

10. Τα στελέχη του εντάλματος παραμένουν όπως 
έχουν στο σώμα αυτού και αποτελούν συρραμμένα τεύ¬ 
χη τα οποία αρχειοθετούνται κάθε χρόνο κατ 'αύξοντα 
αριθμό. Εφόσον η υπηρεσία διευκολύνεται με την τήρη¬ 
ση παραστατικού αντιτύπου αυτού στον οικείο φάκελο 
κάθε δαπάνης, τούτο αποτελείται από ακριβές φωτοτυπι¬ 
κό αντίγραφο που εκδίδεται με μέριμνα του ίδιου γραφεί¬ 
ου. 

11. Ελέγχει τη νομιμότητα και προσυπογράφει τις απο¬ 
φάσεις του δημάρχου για την εκκαθάριση και ανάληψη 
των δαπανών (εκτελουμένων έργων, προμηθειών, εργα¬ 
σιών κλπ.) εφόσον δεν τηρείται το περί εκθέσεων σύστη¬ 
μα που ορίζεται από τις περί λογιστικού των δήμων και 
κοινοτήτων διατάξεις του οικείου Διατάγματος, που εκδί- 
δονται απότις σχετικές μετις δαπάνες υπηρεσίες του δή¬ 
μου, αναγράφοντας ο 'αυτές το οικείο Κεφάλαιο και άρ¬ 
θρο του Προϋπολογισμού. 

ε. Γ ραφείο Διενέργειας Προμηθειών - Διαχείριση του 
υλικού. 

1. Επιμελείται και ενεργεί όλες τις διαδικασίες για την 
παραγγελία των προμηθειών και την έγκαιρη παραλαβή 
των κάθε είδους προμηθευόμενων υλικών και ειδών, πλην 
εκείνων που αφορούν υλικά για την εκτέλεση έργων, την 
εισαγωγή τους στην αποθήκη του Δήμου με τη συνοδεία 
των ποσοτικών παραστατικών στοιχείων και την παράδο¬ 
ση τους για κάθε περίπτωση στις οικείες Υπηρεσίες του 
Δήμου. 

2. Είναι υπεύθυνο για την ασφαλή φύλαξη και καλή συ¬ 
ντήρηση του αποθηκευομένου υλικού και την ακρίβεια 
του υπολοίπου καθώς αυτό προκύπτει, σε κάθε στιγμή 
από το βιβλίο υλικού. 

3. Χρησιμοποιεί βοηθητικά έντυπα, δελτίων, καρτελών 
κλπ. τα οποία εγκρίνονται από το Δήμαρχο. 

4. Εισηγείται την εκποίηση του για διαφόρους λόγους 
μη χρήσιμου υλικού ή την καταστροφή αυτού λόγω πα- 
λαιότητας και ενεργεί για την τήρηση της αναγκαίας για 
το σκοπό αυτό διαδικασίας. 

5. Ενεργεία τα νόμιμα για τη βεβαίωση του αντιτίμου κά¬ 
θε ζημιάς που προκύπτει λόγω απώλειας ειδών ή υλικών 
γενικά σε βάρος του έχοντος την ευθύνη γι “αυτή υπολό¬ 
γου. 

6. Ο υπάλληλος στον οποίο έχει ανατεθεί η διαχείριση 
του υλικού ευθύνεται προσωπικώς για κάθε ζημιά του Δή¬ 
μου που θα προελθεί από αμέλεια του, στη διατήρηση και 
γενικά συντήρηση σε καλή κατάσταση του απ “αυτόν δια- 
χειριζόμενου υλικού ως και για κάθε αντικανονική διάθε¬ 
ση τέτοιου υλικού. 

7. Τηρεί και ενημερώνει έγκαιρα και σωστά τα απαιτού- 
μενα βιβλία χρεοπιστώσεις μηχανών, μηχανημάτων και 
λοιπών εξαρτημάτων του δήμου. 

8. Επιμελείται τον εφοδιασμό των Υπηρεσιών μετά ανα¬ 
γκαία για τη λειτουργία τους είδη. 

9. Παρακολουθεί τις τιμές των ειδών που διαχειρίζονται 
και ενημερώνει τον δήμαρχο και τις επιτροπές προμηθει¬ 
ών και την καλύτερη οργάνωση τους. 

10. Τηρεί στατιστικούς πίνακες για τα προμηθευόμενα 
είδη, κάθε έτος, με άλατα στοιχεία που διευκολύνουν τον 
έλεγχο των προμηθειών και την καλύτερη οργάνωση 
τους. 

11. Αξιολογεί τα στατιστικά στοιχεία κατανάλωσης των 
διαφόρων υλικών σε σχέση με τον βαθμό απορρόφησης 
αυτών ως και τα χρονικά όρια, τις διαδικασίες πραγματο¬ 
ποίησης των προμηθειών και επιμελείται για την έγκαιρη 
έναρξη των απαιτούμενων προμηθευτικών διαδικασιών, 
παίρνοντας υπόψη την ανάγκη συντονισμού των προμη¬ 
θειών σε μια ενιαία προμήθεια. 

5) Τμήμα Ειδικής Ταμιακής Υπηρεσίας (Ταμείο) 

α. Γραφείο Ταμία 

1. Τη διεξαγωγή υπάτη διεύθυνση και προσωπική ευθύ¬ 
νη του Δημοτικού Ταμία και μετά ειδικά οριζόμενα, για την 
υπηρεσία αυτή εισπρακτικά και διαχειριστικά όργανα την 
ταμιακή υπηρεσία, σύμφωνα με όσα ορίζονται από τις 
διατάξεις του ΔΚΚ και το Β. Δ. της 17.5./15.6.1959 «περί 
οικονομικής Διοικήσεωςτου Λογιστικού Δήμων και Κοινο¬ 
τήτων». 

2. Εισπράττει με τα εισπρακτικά όργανα τα έσοδα του 
Δήμου, όπως αυτά προσδιορίζονται με τον ετήσιο προϋ¬ 
πολογισμό ή με ειδικές αποφάσεις του Δημοτικού Συμ¬ 
βουλίου, καθώς και όλα τα έσοδα των προηγούμενων 
ετών, που για οποιοδήποτε λόγο δεν εισπράχθηκαν. 

3. Ενεργεί την είσπραξη κάθε άλλου - για λογαριασμό 
του Δήμου - εσόδου και ενεργεί την είσπραξη για λογα¬ 
ριασμό τρίτων έσοδα, αν η είσπραξη έχει ανατεθεί νόμιμα 
στο Δήμο. 

4. Εξοφλεί τα χρηματικά εντάλματα μέσα στα όρια των 
πιστώσεωνπου ορίζουν ο προϋπολογισμός ή ειδικές απο- 
φάσειςτου Δημοτικού Συμβουλίου, σύμφωνα μετις ισχύ- 
ουσες διατάξεις του ΔΚΚ. 

5. Ασκεί ή διατάσσει τη λήψη όλων των από κώδικα Εί¬ 
σπραξης Δημοσίων Εσόδων, επιτρεπομένων αναγκαστι¬ 
κών μέτρων εναντίον οφειλετών του δήμου από οποιαδή¬ 
ποτε αιτία. 

6. Ασκεί την ποινική δίωξη κατά των οργάνων που είναι 
επιφορτισμένα με την εκτέλεση των ενταλμάτων προσω¬ 
πικής κρατήσεως, αν τυχόν επιδείξουν αμέλεια. 

7. Εποπτεύει την υπηρεσία της εισπράξεως και μεριμνά 
να γίνεται η είσπραξη των δημοτικών και λοιπών εσόδων, 
καθώς και άλλη για το σκοπό αυτό ενέργεια να συντελεί- 
ται μέσα στις νόμιμες προθεσμίες. 

8. Προσδιορίζει εγγράφως στους εισπράκτορεςτα έσο¬ 
δα που τους αναθέτει να εισπράξουν καθώς και την προ¬ 


θεσμία είσπραξης και αποφαίνεται επί της χρηματικής 
διαχειρίσεως αυτών. 

9. Υποβάλλει κατά μήνα στο Δήμαρχο και τη Δημαρχια¬ 
κή Επιτροπή λογαριασμό εσόδων και εξόδων, που ελέγ¬ 
χεται από τα όργανα αυτά. 

10. Στους λογαριασμούς πρέπει να εμφανίζονται κατά 
είδος εσόδου τα βεβαιωθέντα έσοδα, οι πραγματοποιη- 
θείσες εισπράξεις και τα υπόλοιπα που απομένουν για εί¬ 
σπραξη καθώς και οι ενταλθείσες και ενεργηθείσες πλη¬ 
ρωμές κατ “είδος εξόδου, τα υπόλοιπα πληρωτέα και το 
χρηματικό υπόλοιπο που απομένουν του ταμείου. 

11. Λογοδοτεί για τον εαυτό του και τα εισπρακτικά και 
διαχειριστικά όργανα στο Ελεγκτικό Συνέδριο, σύμφωνα 
με τις ισχύουσες διατάξεις του ΔΚΚ. 

12. Ο ταμίας υπέχει έναντι του Δήμου τις ευθύνες, τις 
οποίες υπέχει ο δημόσιος ταμίας έναντι του δημοσίου. Ο 
δημοτικός ταμίας δε δικαιούται να κρατεί στο ταμείο πε¬ 
ρισσότερα χρήματα από όσα ορίζονται κάθε φορά από τις 
σχετικές διατάξεις. Τα υπόλοιπα χρήματα καταθέτονται 
έντοκα και σε λογαριασμό όψεως στην τράπεζα της Ελ¬ 
λάδας ή στο Ταμείο Παρακαταθηκών και Δανείων. 

β. Γ ραφείο Εσόδων 

1. Επιμελείται της κοινοποιήσεως ατομικών ή ειδικών 
προσκλήσεων προς τους οφειλέτες και της βεβαιώσεως 
των οίκοθεν βεβαιωμένων εσόδων του δήμου σύμφωνα 
με τις διατάξεις « περί οικονομικής διοικήσεως και Λογι¬ 
στικού των Δήμων και Κοινοτήτων». 

2. Εκκαθαρίζει τις οφειλές των υπόχρεων και εκδίδει τα 
σχετικά σημειώματα για την εντός του Δημοτικού Κατα¬ 
στήματος είσπραξη των διαφόρων τελών και δικαιωμά¬ 
των, λαμβάνει δε τα νόμιμα μέτρα κατάτωνοφειλετώντου 
Δήμου και γενικά κάθε μέτρο προς προστασία των συμ¬ 
φερόντων του Δήμου. 

γ. Γ ραφείο Εξόδων 

1. Ενεργεί τον έλεγχο της πληρωμής των υπό του Δη¬ 
μοτικού Ταμείου εκδιδόμενων χρηματικών ενταλμάτων, 
σύμφωνα μετις σχετικές διατάξεις «περί οικονομικής δι- 
οικήσεως και λογιστικού Δήμων και Κοινοτήτων». 

2. Ελέγχει τους χρηματικούς τίτλους που διαβιβάζονται 
στο Ταμείο απότις διάφορες υπηρεσίες του Δήμου και εκ¬ 
δίδει τα αποδεικτικά παραλαβής. 

3. Εκτελεί κάθε εργασία που αφορά τα θέματα προϋπο¬ 
λογισμού και τις προβλέψεις στην έκβαση αυτού σύμφω¬ 
να μετά αποτελέσματα από την πορεία εκτέλεσης αυτού. 

4. Συγκεντρώνει, ελέγχει και καταχωρεί στα οικεία λογι¬ 
στικά βιβλία τα αποτελέσματα εκτέλεσης του προϋπολο¬ 
γισμού εσόδων και εξόδων και δοσοληψίας γενικά του 
Δημοτικού Ταμείου. 

5. Καταρτίζει τον απολογισμό των εσόδων και εξόδων 
και τηρεί αρχείο προϋπολογισμών και απολογισμών του 
δήμου, με όλες τις σχετικές αποφάσεις, εγκρίσεις κτλ. 

6. Αναλαμβάνει εκθέσεις δαπανών στο βιβλίο Αναλαμ¬ 
βανόμενων Υποχρεώσεων και τηρεί την αλληλογραφία 
του Λογιστικού Τμήματος και συγχρόνως διεκπεραιώνει 
τη διαδικασία προκαταθέσεως των πόσης φύσεως ανα¬ 
γκαστικών απαλλοτριώσεων και αποζημιώσεων. 

6) Αυτοτελές Γ ραφείο Μηχανοργάνωσης και Η/Υ 

Στο ανωτέρω γραφείο ανάγονται τα θέματα που αφο¬ 
ρούν: 

1. Στην οργάνωση λειτουργίας Μηχανογραφικού Κέ¬ 
ντρου 

2. Στην επιλογή των δραστηριοτήτων του δήμου που 
επιβάλλεται να μηχανογραφούνται. 

3. Στην καλή λειτουργία, την πλήρη εκμετάλλευση και 
τη συντήρηση του εξοπλισμού ηλεκτρονικής επεξεργα¬ 
σίας στοιχείων. 

4. Στην βελτιστοποίηση της εκμετάλλευσης της λει¬ 
τουργίας του χρησιμοποιούμενου λογισμικού και υλικού 

Η/Υ. 

5. Στην ενημέρωση του προσωπικού των Διευθύνσεων 
του Δήμου πάνω στα θέματα λογισμικού και χρήσης συ¬ 
στημάτων Η/Υ. 

6. Στην ανανέωση του εξοπλισμού (λογισμικού και υλι¬ 
κού). 

7. Στην κάλυψη αναγκών σε εξειδικευμένους τομείς της 
πληροφορικής (βάσεις πληροφοριών, επικοινωνίες, με¬ 
ταγωγές δεδομένων, υλικό, λογισμικό κτλ.). 

8. Στην εφαρμογή νέων τεχνολογιών στις υπηρεσίες 
του δήμου. 

9. Στη σύνταξη ειδικών τεχνικών μελετών και μελετών 
σκοπιμότητας σχετικών με θέματα πληροφορικής. 

10. Στην παροχή υποστήριξης προς όλα τα τμήματα και 
γραφεία των διευθύνσεων του δήμου. 

11. Στον έλεγχο της σωστής ροήςτων στοιχείωντων μη¬ 
χανογραφικών εφαρμογών στα Τμήματα και Γραφεία των 
διευθύνσεων του δήμου. 

Στην δημιουργία και συντήρηση συστήματος ασφάλει¬ 
ας δεδομένων (δημιουργία χρηστών, ομάδων χρηστών, 
και παροχή δικαιωμάτων πρόσβασης ο 'αυτούς). 

7) Γ ραφείο Δημοτικών Νομικών Προσώπων 

Οι αρμοδιότητες του Γραφείου Δημοτικών Νομικών 
Προσώπων είναι οι ακόλουθες: 

1) Εκτέλεση των λειτουργιών διοικητικής υποστήριξης 
(τήρηση αρχείων, γραμματειακή υποστήριξη, πρακτικά). 

2) Ενημέρωση Δημάρχου και Δημοτικού Συμβουλίου 
για άλατα θέματα λειτουργίας των ΝΠΔΔτου Δήμου. 

3) Συνεργασία μετοΤμήμα Οικονομικών Υπηρεσιών για 
θέματα οικονομικής διαχείρισης των ΝΠΔΔ. 

4) Συνεργασία με τις υπηρεσίες των ΝΠΔΔ για τα θέμα¬ 
τα λειτουργίας τους. 

Άρθρο 10 

Διεύθυνσης Προγραμματισμού και Τεχνικών Υπηρεσιών 

Οι αρμοδιότητες της Διεύθυνσης Προγραμματισμού 
και Τεχνικών Υπηρεσιών ανάγονται αναλυτικότερα στα 
παρακάτω αντικείμενα που κατανέμονται στα Τμήματα 
αυτής και τα μη αυτοτελή Γ ραφεία κάθε τμήματος. 

Α) Τμήμα Προγραμματισμού - Μελετών - Κατασκευής 
και Συντήρησης Έργων 

α. Γραφείο Προγραμματισμού - Σχεδιασμού και Μελε¬ 
τών 

1. Συγκεντρώνει, επεξεργάζεται, αναλύει και αξιολογεί 
τα αναγκαία στοιχεία για τη μακροχρόνια και βραχυχρό¬ 
νια πολιτική του δήμου και τον προσδιορισμό των ειδικό¬ 
τερων στόχων αυτού. 

2. Προέρχεται στην κατάρτιση, μετά από συνεργασία με 
το δήμαρχο και τις λοιπές υπηρεσίες του δήμου, του ετή¬ 
σιου προγράμματος δράσης του δήμου και στην παρακο¬ 
λούθηση της εφαρμογής του. 

3. Καταρτίζει σε συνεργασία με το δήμαρχο και τον αρ¬ 
μόδιο για τεχνικά θέματα αντιδήμαρχο, το σχέδιο του ετή¬ 
σιου τεχνικού προγράμματος εκτέλεσης έργων. Προωθεί 
αναπτυξιακές πρωτοβουλίες για την ένταξη αναπτυξια¬ 
κών έργων σε προγράμματα της Ευρωπαϊκής Ένωσης. 

4. Συντάσσει τις μελέτες όλων των έργων που περιλαμ¬ 
βάνεται στο τεχνικό πρόγραμμα του Δήμου και τις ενερ- 


γούμενες προμήθειες όπως τούτο είναι αναγκαίο. Συ¬ 
ντάσσει τις απαιτούμενες προμελέτες και συγκεντρώνει 
προκαταρκτικά στοιχεία με βάση τα προγράμματα μα¬ 
κροχρόνιου τεχνικού προγραμματισμού που εκπονεί η Δι¬ 
οίκηση του Δήμου. 

5. Συντάσσει οποιαδήποτε μελέτη ζητηθεί από το Δή- 
μαρχο. 

6. Ενεργεί τις διαδικασίες για την έγκριση των μελετών 
(αν αυτό χρειαστεί) και τη λήψη των αναγκαίων για το σκο¬ 
πό αυτό αποφάσεων. 

7. Γιατην ορθή και ολοκληρωμένη σύνταξη των μελετών 
εκτέλεσης έργων, συνεργάζεται εκτός από τους αρμόδι¬ 
ους διοικητικούς και υπηρεσιακούς παράγοντες του δή¬ 
μου και με κάθε άλλη αρχή ή υπηρεσία που συνδέεται με 
αυτά με οποιοδήποτε τρόπο, λαμβάνοντας υπόψη προϋ- 
πάρχουσες συναφείς μελέτες, έργα ή άλλα στοιχεία, που 
επηρεάζουν το είδος και τη δυνατότητα κατασκευής των 
μελετούμενων έργων. 

8. Τηρεί βιβλίο μελετών στο οποίο κατ 'αύξοντα αριθμό 
και ημερομηνία περάτωσης αυτών καταχωρούνται οι συ- 
ντασσόμενες μελέτες αριθμούμενες αντιστοίχως. 

9. Τηρεί ταξινομημένο αρχείο όλωντων μελετώντου δή¬ 
μου. 

10. Συντάσσει μελέτες υψομετρικού δικτύου. 

11. Τηρείτο βιβλίο υλικών και εξοπλισμού της Τεχνικής 
Υπηρεσίας. 

12. Ενεργεί τις διαδικασίες για τη διεξαγωγή των δημο¬ 
πρασιών ανάδειξης των διαδόχων εκτέλεσης των έργων ή 
της ανάθεσης αυτών. 

13. Τηρεί αρχείο των Φακέλωντωνπεραιουμένων συνα¬ 
φών έργων και ενεργεί για την μέσα στις νόμιμες προθε¬ 
σμίες πραγματοποίησης της παραλαβής τους, εισηγού- 
μενο σε περίπτωση που θα διαπιστωθεί οποιαδήποτε κα¬ 
θυστέρηση, στον Δήμαρχο, την λήψη των για κάθε 
περίπτωση επιβαλλόμενων μέτρων. 

14. Έχει την ευθύνη για την τήρηση των ίδιων διαδικα¬ 
σιών και όσων πέρα από αυτές προβλέπονται για την εκτέ¬ 
λεση διαφόρων έργων τέχνης (ηρώων, γλυπτών, αναπα¬ 
ραστάσεων κλπ.). 

β. Γραφείο Κατασκευής, Επίβλεψης και Συντήρησης 
έργων 

1. Για κάθε έργο που εκτελείται από το δήμο ενεργεί για 
την εγκατάσταση των αναδοχών, τις εργασίες, την παρα¬ 
κολούθηση της ομαλής εξέλιξης της κατασκευής, τη σύ¬ 
νταξη των επιμετρήσεων, τη συλλογή συναφών προς τα 
έργα στοιχείων για τη σύνταξη των συγκριτικών πινάκων, 
τη συγκρότηση των προβλεπόμενων από το νόμο επιτρο¬ 
πών παραλαβής των προμηθειών και των έργων τελικά και 
κάθε άλλη πράξη προβλεπόμενη ή μη θεωρούμενη όμως 
αναγκαία για την οικονομική κάλυψη των έργων και τη λο¬ 
γιστική δικαιολόγηση των δαπανών τους. 

2. Εκτελεί με τις νόμιμες διαδικασίες τα με αυτεπιστα¬ 
σία κατασκευαζόμενα έργα προβαίνοντας έγκαιρα στις 
απαιτούμενες προμήθειες και μεταφορές. 

3. Τηρεί και ενημερώνει ανελλιπώς ειδική καρτέλα για 
κάθε έργο στην οποία εμφανίζεται με λεπτομέρειες η οι- 
κονομολογιστική κίνηση και κάλυψη του έργου καθώς και 
η πρόοδος των εργασιών του. 

4. Ενημερώνει ιεραρχικά και αμέσως τον Δήμαρχο για 
τυχόν διαπιστούμενες αδυναμίες στην πρόοδο των ερ¬ 
γασιών, κακοτεχνίες ή κάθε είδους ανωμαλίες, ανεξάρτη¬ 
τα από τη σοβαρότητα και το οικονομικό μέγεθος αυτών. 

5. Μεριμνά για την κατασκευή από τους υπόχρεους των 
πεζοδρομίων της πόλης, εφαρμόζοντας τις σχετικές δια- 

τάξεις από τη νομοθεσία περί πόλεων και κωμών. Σε πε¬ 
ρίπτωση αδυναμίας εκτέλεσης των έργων αυτών από 
τους ιδιώτες μέσα στις τασσόμενες από το δήμο προθε¬ 
σμίες προέρχεται στις, σύμφωνα με τις ανάλογες για την 
εκτέλεση έργων, διατάξεις και τα περί συναφών αρμοδιο¬ 
τήτων οριζόμενο στον παρόντα Οργανισμό, στην εφαρ¬ 
μογή των διαδικασιών για την εκτέλεση των έργων από το 
Δήμο. 

6. Συντάσσει τις καταστάσεις υπόχρεων για την κατα¬ 
βολή του αντιτίμου της δαπάνης κατασκευής κρασπεδο¬ 
ρείθρων και πεζοδρομίων από το δήμο, αφού προηγου¬ 
μένως ενεργήσει τον αναλογισμό ανά τρέχον μέτρο πρό¬ 
σοψης του ακινήτου και μετά τη νόμιμη θεώρηση τους τις 
στέλνει στο Γραφείο Φορολογίας για τη βεβαίωση και εί¬ 
σπραξη. 

7. Εκδίδει τις άδειες για την από τους τρίτους εκτέλεση 
διαφόρων εργασιών επί των δημοτικών οδών, πλατειών 
και γενικά κοινόχρηστών χώρων. (Τομές οδοστρωμάτων 
για την τοποθέτηση, επισκευή, ή διαρρύθμιση εγκατα¬ 
στάσεων τηλεπικοινωνιών, ηλεκτροφωτισμού και ύδρευ¬ 
σης). Τόσο κατά την έκδοση όσο και μετά από αυτή διε¬ 
ξάγει απαραίτητα συντονισμό των φορέων. 

8. Μεριμνά για την από τους υπόχρεους πλήρη αποκα¬ 
τάσταση των τομών που εκτελέστηκαν και των φθορών 
που έγιναν σε βάρος των οδών και πεζοδρομίων, επιβλέ¬ 
πει τις ενέργειες αυτές και εισηγείται τη λήψη των επι¬ 
βαλλόμενων μέτρων κατά των αρνούμενων ή εκτελού- 
ντων αυτές με πλημμέλεια. 

9. Επιμελείται τη συντήρηση και την ομαλή λειτουργία 
των δημοτικών καταστημάτων γενικώς, από τεχνική άπο¬ 
ψη. 

10. Συγκεντρώνει τα αιτήματα των σχολείων για τη συ¬ 
ντήρηση και μεριμνά για την άμεση ικανοποίηση τους. 

11. Εισηγείται την προμήθεια των αναγκαιούντων μέ¬ 
σων. 

12. Δίδει εντολές στους αρμόδιους τεχνικούς υπαλλή¬ 
λους για το περιοδικό έλεγχο όλων γενικά των εγκατα¬ 
στάσεων των σχολείων. 

13. Συνεργάζεται για τον ανωτέρω σκοπό με τις σχολι¬ 
κές επιτροπές και την Δημοτική Επιτροπή Παιδείας. 

14. Ενεργεί κάθε τι και εκτελεί τις εντολές των προϊ¬ 
σταμένων του σε ότι αφορά τον ηλεκτροφωτισμό των 
οδών, των πλατειών και των κοινοχρήστων χώρων της πό¬ 
λης γενικώς. 

15. Αλλάζει τους χαλασμένους και καμένους λαμπτή¬ 
ρες τους δικτύου εφόσον περί αυτού υπάρχει πάγια και ει¬ 
δική συναίνεση της ΔΕΗ. 

16. Εκτελεί τα με αυτεπιστασία έργα ηλεκτροφωτισμού 
της πόλης. 

17. Τηρεί τα αναγκαία βιβλία για την χρεοπίστωση των 
υλικών και των ανταλλακτικών που χρησιμοποιούνται 
στην καλή λειτουργία του ηλεκτροφωτιστικού δικτύου 
γενικά. 

18. Εφαρμόζει το ωράριο εργασίας των σε αυτό υπαγο- 
μένων εργατοτεχνικών. 

19. Ενημερώνει εγκαίρως τη ΔΕΗ για την αποκατάστα¬ 
ση των βλαβών στο δίκτυο. 

20. Μεριμνά για την έγκαιρη προμήθεια υλικών και 
ανταλλακτικών χρήσιμων για την ομαλή λειτουργία του 
δικτύου φωτισμού. 

21. Συντάσσει τις αρχικές καταστάσεις πληρωμής του 
ημερομισθίου εργατοτεχνικού προσωπικού φωτισμού. 

22. Ενεργεί την φωταγώγηση των χώρων στους οποί¬ 
ους ο δήμος οργανώνει κάθε μορφής εκδηλώσεις. 


23. Φροντίζει για τον κανονικό ηλεκτροφωτισμό των Δη¬ 
μοτικών Καταστημάτων. 

γ. Γ ραφείο Κυκλοφορίας 

1. Συντάσσει τις μελέτες κυκλοφορίας και εισηγείται 
την έγκριση και σηματοδοτήσεων, ως και ελεγχόμενων 
εγκαταστάσεων γενικά. 

2. Μεριμνά για την τοποθέτηση πινακίδων των ονομά¬ 
των των οδών και πλατειών της πόλης, καθώς και πινακί¬ 
δων αρίθμησης των σπιτιών, των καταστημάτων και των 
ακινήτων γενικά. 

3. Μεριμνά ακόμη για την τοποθέτηση ενδεικτικών κυ- 
κλοφοριακών πινακίδων γενικά στους ενδεδειγμένους 
χώρους. 

Β) Τμήμα Πολεοδομίας και Πολεοδομικών Εφαρμογών 

α. Γ ραφείο σχεδίου πόλεως 

1. Τηρείτο ρυμοτομικά σχέδια της πόλεως και των οικι¬ 
σμών, τα οποία ενημερώνει με τις τροποποιήσεις και επε¬ 
κτάσεις. 

2. Γνωμοδοτεί υποχρεωτικά σε κάθε περίπτωση, τρο¬ 
ποποίησης και επέκτασης των ρυμοτομικών σχεδίων. 

3. Συντάσσει τα σχεδιαγράμματα από το ρυμοτομικό 
σχέδιο που αναγκαίου στις δημοτικές υπηρεσίες. 

4. Προέρχεται σε όλες τις ενέργειες σε περίπτωση τρο¬ 
ποποίησης των ρυμοτομικών σχεδίων. 

5. Ελέγχειτις εκδιδόμενες οικοδομικές άδειες από άπο¬ 
ψη τηρήσεως των όρων και περιορισμών δόμησης του ρυ¬ 
μοτομικού σχεδίου. 

6. Ασκεί οιαδήποτε άλλη αρμοδιότητα που θα ανατεθεί 
στο δήμο με νόμο ή Π. Δ/γμα ως και κάθε εργασία που 
αναθέτει ο δήμαρχος. 

β. Γ ραφείο τοπογραφικό και κτηματολογίου 

1. Συντάσσει τα κτηματολογικά διαγράμματα σε περί¬ 
πτωση επέκτασης του σχεδίου πόλεως 

2. Συντάσσει τις τοπογραφικές μελέτες που απαιτού¬ 
νται κατά την εφαρμογή του ετήσιου τεχνικού προγράμ¬ 
ματος του δήμου, καταρτίζει, συμπληρώνει και τροποποι¬ 
εί το κτηματολόγιο του δήμου. 

3.0 ρ ιοθετεί τα δη μοτικά ακίνητα και μεριμνά για τη ν πε- 
ρίφραξη αυτών από τις αρμόδιες υπηρεσίες του δήμου. 

4. Συντάσσει τα οριζοντιογραφικά και υψομετρικά το- 
πογραφικά και κτηματογραφικά διαγράμματα που απαι¬ 
τούνται για την σύνταξη ή τροποποίηση της πολεοδομι- 
κής μελέτης 

5. Ασκεί οιαδήποτε άλλη συναφή αρμοδιότητα ή εργα¬ 
σία που της αναθέτει η Δημοτική Αρχή 

γ. Γ ραφείο Ε.Π.Α. 

1. Εκδίδει τις πράξεις τακτοποίησης και αναλογισμού 
και προβαίνει σε όλη την προεργασία για τις προβλεπό- 
μενες, από το ρυμοτομικό σχέδιο, διανοίξεις. 

2. Επιμελείται την εφαρμογή και τον έλεγχο της εγκε¬ 
κριμένης ρυθμιστικής και χωροταξικής μελέτης της πόλε¬ 
ως καθώς και του εγκεκριμένου ρυμοτομικού σχεδίου. 

3. Μεριμνά για αναπλάσεις διαφόρων περιοχών του δή¬ 
μου. 

4. Εφαρμόζει επί του εδάφουςτο ρυμοτομικό σχέδιο και 
σε συνεργασία με το Τοπογραφικό Γ ραφείο εκτελεί ερ¬ 
γασίες αποτυπώσεως και χωροστάθμησης. 

δ. Γ ραφείο έκδοσης αδειών - αυθαιρέτων κατασκευών - 
επικινδύνων κτισμάτων 

Το ανωτέρω γραφείο θα ασκεί τις αρμοδιότητες που θα 
μεταβιβασθούν στο Δήμο με Π. Δ/γμα. 

ε. Γραφείο Γραμματείας 

Πρωτοκολλεί σε ειδικό πρωτόκολλο τα εισερχόμενα 
στο Τμήμα, μέσω του Γενικού Πρωτοκόλλου του δήμου, 
έγγραφα, αιτήσεις και τηρεί σε ειδικό αρχείο όλες τις 
ενέργειες του τμήματος. 

Το Τμήμα Πολεοδομίας με τα προαναφερθέντα μη αυ¬ 
τοτελή γραφεία του ασκεί και οιαδήποτε άλλη αρμοδιό¬ 
τητα του ανατεθεί με νόμο ή Π. Δ/γμα ή Υπουργική Από¬ 
φαση ή απόφαση των οργάνωντου δήμου (Δημοτικό Συμ¬ 
βούλιο, Δημαρχιακή Επιτροπή, Δήμαρχος) 

Γ) Τμήμα Περιβάλλοντος - Ανταποδοτικών Υπηρεσιών - 
Μηχανικού Εξοπλισμού 

α. Γ ραφείο καθαριότητος 

1. Εισηγείται τη σύνταξη, τη συμπλήρωση και την τρο¬ 
ποποίηση, όταντούτο είναι αναγκαίο, του κανονισμού κα¬ 
θαριότητας του Δήμου. 

2. Μεριμνά για την κανονική διενέργεια της καθαριότη¬ 
τας στην πόλη, ελέγχει την άρτια εκτέλεση των συναφών 
προς την καθαριότητα εργασιών και εισηγείται στον Δή¬ 
μαρχο τη λήψη των μέτρων που επιβάλλονται κάθε φορά 
για την εξασφάλιση της. 

3. Παρακολουθεί την παρουσία του εργατοτεχνικού 
προσωπικού στον τόπο των εργασιών. 

4. Μεριμνά για την έγκαιρη προμήθεια υλικών και 
ανταλλακτικών εργαλείων, ως και λοιπών μέσων, χρήσι¬ 
μων στην ομαλή λειτουργία της καθαριότητας. 

5. Ελέγχει και πιστοποιεί την εκτέλεση των εργασιών και 
διεξάγει κάθε υπηρεσία που ανάγεται σε ζητήματα καθα¬ 
ριότητας. 

6. Εφαρμόζει το ωράριο εργασίας των σε αυτό υπαγο- 
μένων εργατοτεχνιτών και υπαλλήλων. 

7. Εισηγείται την καθιέρωση τομέων και ζωνών ευθύνης 
καθαρισμού της πόλης και τη σύσταση των για το σκοπό 
αυτό απαιτούμενων συνεργείων. 

8. Εισηγείται τα κάθε μορφής δρομολόγια των διαδρο¬ 
μών. 

9. Συντάσσει στατιστικά στοιχεία του ημερήσιου όγκου 
και βάρους των αποκομιζόμενων απορριμμάτων ελέγχο¬ 
ντας τα σχετικά ζυγολόγια. 

10. Συνεργάζεται με τον Σύνδεσμο Δήμων και Κοινοτή¬ 
των και παρακολουθεί την ομαλή λειτουργία του χώρου 
αποκομιδής καιταφήςτων απορριμμάτων στη χωματερή. 

β. Γ ραφείο ύδρευσης - άρδευσης 

1. Επιβλέπει, συντονίζει και κατευθύνει το προσωπικό 
στην ορθή και έγκαιρη επέμβαση αποκατάστασης των 
βλαβών του δικτύου ύδρευσης - άρδευσης. 

2. Έχει την ευθύνη της συντήρησης γενικώς της ύδρευ¬ 
σης του Δήμου. 

3. Προγραμματίζει τις υπό εκτέλεση συνδέσεις μετο δί¬ 
κτυο αποχέτευσης καθώς και τις νέες παροχές ύδρευ¬ 
σης, βελτίωσης, επέκτασης και συμπλήρωσης. 

4. Έχει την ευθύνη της πλήρωσης, χλωρίωσης και κα¬ 
θαριότητας των δεξαμενών ύδρευσης. 

5. Είναι υπεύθυνο για την καταμέτρηση των αρδευομέ¬ 
νων εκτάσεων και συντάσσει κατάσταση των υπόχρεων 
την οποία διαβιβάζει στο Γ ραφείο Φορολογίας. 

6. Είναι υπεύθυνο για την λήψη των ενδείξεωντων υδρο- 
μέτρων στις χρονικές περιόδους που καθορίζει ο κανονι¬ 
σμός ύδρευσης ή το Δημοτικό Συμβούλιο, τις οποίες δια¬ 
βιβάζει στο Γ ραφείο Φορολογίας. 

7. Καταρτίζει και ενημερώνει ανελλιπώς Μητρώο των 
υδροληπτών στο οποίο αναγράφονται και οι αριθμοί των 
υδρομέτρων 


8. Μεριμνά για την κατάρτιση τοπογραφικού διαγράμ¬ 
ματος των δικτύων ύδρευσης και άρδευσης. 

9. Προγραμματίζει και εισηγείται αρμοδίως την προμή¬ 
θεια των απαιτουμένων υλικών για την συντήρηση και 
επέκταση του δικτύου ύδρευσης. 

10. Επιλαμβάνεται, ως αρμόδιο και υπεύθυνο Γραφείο, 
οποιοδήποτε θέμα έχει σχέση με την ύδρευση και την άρ¬ 
δευση. 

γ. Γ ραφείο αποχέτευσης - βιολογικού καθαρισμού 

1. Τηρεί και εφαρμόζει τη διαδικασία δημοπράτησης και 
εκτέλεσης των έργων αποχέτευσης, σύμφωνα μετο νόμο. 

2. Παραλαμβάνει και διεκπεραιώνει τις αιτήσεις των εν¬ 
διαφερομένων μετά συνοδεύοντα αυτές δικαιολογητικά. 

3. Συγκεντρώνει τα απαραίτητα στοιχεία για την επιμέ¬ 
τρηση και παραλαβή των έργων και τον καταλογισμό της 
δαπάνης σε βάρος των υπόχρεων και τα παραδίδει στο 
Τμήμα Οικονομικών Υπηρεσιών για την βεβαίωση και εί¬ 
σπραξη. 

4. Συνεργάζεται με τις αρμόδιες υπηρεσίες του Δήμου 
για την είσπραξη Ε.Υ.Δ.Α.Π. και την απόδοση σε αυτή των 
προβλεπόμενων αντίστοιχα ποσοστών επί των τελών των 
άρθρων 5 και 13 του Ν. 1068/80. 

5. Επισημαίνει τις ελλείψεις και τις ανάγκες αποχέτευ¬ 
σης σε όλο το φάσμα αυτής (ακάθαρτα, όμβρια, βόθροι, 
βυτιοφόρο, αντλήσεις, εκκενώσεις, ρέματα, καλύψεις, 
επιτοιχώσεις, καταπατήσεις κτλ.) και αναλόγως ενεργεί 
είτε για την ενημέρωση των αρμοδίων υπηρεσιών είτε για 
τη λήψη μέτρων απ “ευθείας από το Δήμο. 

6. Ενημερώνει την Ε.Υ.Δ.Α.Π. γιατις εξωτερικές διακλα¬ 
δώσεις (συνδέσεις ακινήτων μετο αποχετευτικό δίκτυο). 

7. Εκδίδει τις άδειες για την υπό τρίτους εκτέλεση δια¬ 
φόρων εργασιών επί των δημοτικών οδών, πλατειών και 
γενικά κοινοχρήστων χώρων (τομές οδοστρωμάτων) για 
την τοποθέτηση, επισκευή, διαρρύθμιση ή συντήρηση 
εγκαταστάσεων αποχέτευσης. 

8. Τηρεί χωριστό αρχείο των μελετώντης αρμοδιότητας 
του και των δικτύων αποχέτευσης της πόλης. 

9. Ενημερώνει ανελλιπώς αυτά ώστε κάθε στιγμή να 
υπάρχει πλήρης παράσταση των τηρουμένων από την 
Υπηρεσία στοιχείων. 

10. Γνωμοδοτεί σε κάθε περίπτωση τροποποίησης, με¬ 
λέτης, αποχέτευσης αν κατά την εκτέλεση συναφών έρ¬ 
γων διαπιστωθεί τέτοια ανάγκη. 

11. Συντάσσει και χορηγεί βεβαιώσεις που έχουν σχέση 
με το αποχετευτικό δίκτυο του Δήμου, τηρούμενη για την 
εξουσιοδότηση της σχετικής διαδικασίας του νόμου. 

12. Μεριμνά για την πλήρη αποκατάσταση των τομών 
που εκτελέστηκαν και των φθορών που έγιναν σε βάρος 
των οδών και πεζοδρομίων από τους υπόχρεους, επιβλέ¬ 
πει τις εργασίες αυτές και εισηγείται την λήψη των επι- 
βαλλομένων μέτρων κατά των αρνούμενων να εκτελέ- 
σουν τις εργασίες αποκατάστασης ή των εκτελούντων 
αυτές πλημμελώς, εφόσον αυτές εκτελέστηκαν σε έργα 
αποχέτευσης. 

Σε περίπτωση μη αποκατάστασης των φθορών από 
τους υπόχρεους, τις εργασίες αυτές εκτελεί ο δήμος και 
προέρχεται στη βεβαίωση της δαπάνης εις βάρος του 
υπόχρεου. 

13. Έχει την ευθύνη της καλής λειτουργίας του βιολογι¬ 
κού καθαρισμού των λυμάτων 

δ. Γ ραφείο ηλεκτροφωτισμού 

1. Ενεργεί κάθε τι και εκτελεί τις εντολές των προϊστα¬ 
μένων του σε ότι αφορά τον ηλεκτροφωτισμό των οδών, 
των πλατειών και των κοινοχρήστων χώρων της πόλης γε¬ 
νικώς. 

2. Αλλάζει τους χαλασμένους & καμένους λαμπτήρες 
του δικτύου εφόσον περί αυτού υπάρχει πάγια και ειδική 
συναίνεση της ΔΕΗ. 

3. Εκτελεί τα με αυτεπιστασία έργα ηλεκτροφωτισμού 
της πόλης. 

4. Τηρεί τα αναγκαία βιβλία για την χρεοπίστωση των 
υλικών και των ανταλλακτικών που χρησιμοποιούνται 
στην καλή λειτουργία του ηλεκτροφωτιστικού δικτύου γε¬ 
νικά. 

5. Εφαρμόζει το ωράριο εργασίας των σε αυτό υπαγο- 
μένων εργατοτεχνικών. 

6. Ενημερώνει εγκαίρως τη ΔΕΗ για την αποκατάσταση 
των βλαβών στο δίκτυο. 

7. Μεριμνά γιατην έγκαιρη προμήθεια υλικών και ανταλ¬ 
λακτικών χρήσιμων για την ομαλή λειτουργία του δικτύου 
φωτισμού. 

8. Συντάσσει τις αρχικές καταστάσεις πληρωμής του 
ημερομισθίου εργατοτεχνικού προσωπικού φωτισμού. 

9. Ενεργεί την φωταγώγηση των χώρων στους οποίους 
ο δήμος οργανώνει κάθε μορφής εκδηλώσεις. 

10. Φροντίζει για τον κανονικό ηλεκτροφωτισμό των Δη¬ 
μοτικών Καταστημάτων. 

ε. Γραφείο προστασίας και ανάπτυξης πρασίνου 

1. Μεριμνά για την ανάπτυξη και διάδοση του πρασίνου 
στην πόλη καθώς και για τη συντήρηση, τον εξωραϊσμό, 
την καθαριότητα καιτηνεπαύξηση των δημοτικών κήπων, 
αλσών και δενδροστοιχιών. 

2. Μεριμνά για τον έγκαιρο εφοδιασμό του Δήμου με 
τους απαραίτητους σπόρους, φυτά, θάμνους, δένδρα κλπ. 
και τη φύτευση ή την με άλλο τρόπο χρησιμοποίηση τους. 

3. Η σύνταξη κηποτεχνικών μελετών που περιλαμβάνο¬ 
νται στο τεχνικό πρόγραμμα του δήμου, συντάσσονται, 
εφόσον τούτο δεν μπορεί να γίνει από την αρμόδια υπη¬ 
ρεσία του δήμου, από το οικείο τμήμα της Νομαρχίας και 
οι εργασίες εκτελούνται από το Δήμο με δικά του μέσα ή 
από ιδιώτες εργολάβους κηποτεχνικούς. 

4. Εκτελεί τα έργα που γίνονται με αυτεπιστασία, είτε με 
εργολαβία, είτε απ “ευθείας αντιστοίχως. 

5. Τηρεί και εφαρμόζει όλες τις διαδικασίες που ανάγο¬ 
νται στη δημοπράτηση την εκτέλεση, την επίβλεψη και τη 
λογιστική και οικονομική κάλυψη των έργων πρασίνου. 

6. Είναι υπεύθυνο για τη σωστή λειτουργία των συνερ¬ 
γείων κήπων και δενδροστοιχιών του δήμου ως και των 
παιδικών χαρών. 

7. Παρακολουθεί την παρουσία του εργατοτεχνικού 
προσωπικού των κήπων, των δενδροστοιχιών και των παι¬ 
δικών χαρών στον τόπο των έργων. 

8. Ενημερώνει και εφόσον είναι δυνατόν εισηγείται την 
καθιέρωση τομέων και ζωνών ευθύνης συντήρησης και 
καλλιέργειας του πρασίνου και για τη σύσταση των ανα¬ 
γκαίων για το σκοπό αυτό συνεργείων. 

9. Ενεργεί τα φυτέματα και τη σπορά στους κήπους και 
τις δενδροστοιχίες σε όλη τη δημοτική περιφέρεια. 

10. Καλλιεργεί και συντηρεί το πράσινο γενικά του δή¬ 
μου. 

11. Καλλιεργεί και φροντίζει τα φυτά και τα δενδρύλλια 
των φυτωρίωντου δήμου. 

12. Ενεργεί εγκαίρως τις προμήθειες για τις ελλείψεις 
σε δενδρύλλια, σπόρους, φυτά, εργαλεία, ανταλλακτικά, 
λιπάσματα κτλ. 

13. Είναι υπεύθυνο για τον καθαρισμό των χώρων πρα¬ 
σίνου από κάθε φορά από το γραφείο καθαριότητας. 

14. Ενεργεί για την ομαλή λειτουργία των παιδικών χα¬ 
ρών του δήμου. 


15. Στην ευθύνη του υπάγεται η φύλαξη των οργάνων 
των παιδικών χαρών, η συντήρηση και επισκευή τους και 
η ενδεδειγμένη χρήση τους για την πρόληψη τυχόν ατυ¬ 
χήματος. 

16. Συντάσσει τις αρχικές καταστάσεις ημερομισθίων 
του εργατοτεχνικού στο πράσινο γενικά και στις παιδικές 
χαρές του δήμου. 

στ. Γ ραφείο προστασίας περιβάλλοντος 

1. Μεριμνά για τη δημιουργία και τη διατήρηση όσον το 
δυνατόν καλύτερων φυσικών συνθηκών ζωής στο δήμο 
Νέας Μάκρης. 

2. Ειδικότερα φροντίζει και μέσα από τις διαδικασίες 
του Δήμου και ίδια των αρμοδίων φορέων του Δημοσίου 
και του Ιδιωτικού τομέα για την εξαφάνιση ή τη μείωση 
στο ελάχιστο δυνατό των στοιχείων ηχορύπανσης, βιομη¬ 
χανικής ρύπανσης, ρύπανσης της ατμόσφαιρας (καυσα¬ 
έρια κάθε είδους), αφισσορύπανσης, βιομηχανικής ρύ¬ 
πανσης (λύματα, απόβλητα κτλ.), οσμορύπανσης και λοι¬ 
πών κατά περίπτωση ρυπάνσεων. 

3. Αποτελεί τον συνδετικό κρίκο ανάμεσα στο Δήμο και 
τους αρμόδιους. 

4. Δέχεται τις αναφορές των εξωτερικών Υπηρεσιών 
τουΔήμου καιτωνπολιτών σε σχέση με το περιβάλλον και 
ενεργεί γρήγορα και μεθοδευμένα προς κάθε κατεύθυν¬ 
ση για τη λήψη των ενδεδειγμένων μέτρων. 

ζ. Γ ραφείο κίνησης και συντήρησης μηχανικού εξοπλι¬ 
σμού 

1. Εντέλλεται και προγραμματίζει την κίνηση των οχη¬ 
μάτων του Δήμου γενικά. 

2. Εντέλλεται και παρακολουθεί επιμελώς την προμή¬ 
θεια και την κατανάλωση καυσίμων. 

3. Έχει την άμεση επαφή με τα συνεργεία συντήρησης 
των αυτοκινήτων και την περαιτέρω ευθύνη για την έγκαι¬ 
ρη εισαγωγή και εξαγωγή τους σ “αυτά και απ “αυτά. 

4. Παρακολουθεί και ελέγχει από κοντά τις εργασίες 
επισκευής και συντήρησηςτων αυτοκινήτων του Δήμου. 

5. Τηρεί και ενημερώνει ανελλιπώς τα ειδικά βιβλία και 
έντυπα, που ορίζονται από το νόμο για την κίνηση των αυ¬ 
τοκινήτων. 

6. Χορηγεί τις εντολές για μια προμήθεια των καυσίμων 
και ελέγχει την κανονική παραλαβή τους. 

7. Τηρεί τα αναγκαία βιβλία για τη χρεοπίστωση των υλι¬ 
κών καιτων ανταλλακτικών που χρησιμοποιούνται στη συ¬ 
ντήρηση και επισκευή των αυτοκινήτων του δήμου. 

8. Είναι αρμόδιο για τη λήψη και εφαρμογή των ενδε- 
δειγμένων για τη φύλαξη των αυτοκινήτων του Δήμου. 

9. Αναφέρει κάθε ζημιά που προκαλούν ή προκαλείται 
στα αυτοκίνητα του Δήμου και ενεργεί για την απόδοση ή 
διεκδίκηση του αντιτίμου των ζημιών. 

10. Τηρεί στατιστικά στοιχεία της κίνησης και λειτουρ¬ 
γίας των αυτοκινήτων του Δήμου ως καιτων απ “αυτά κα- 
ταναλισκόμενων καυσίμων. 

11. Αναφέρει κάθε διαπιστούμενη ζημιά στα αυτοκίνητα 
από υπαιτιότητα των οδηγών τους. 

12. Μεριμνά ώστε τα απαιτούμενα για τις ανάγκες των 
υπηρεσιών του Δήμου αυτοκίνητα να βρίσκονται έτοιμα 
για κίνηση στις οριζόμενες ώρες χρησιμοποίησης τους. 

13. Εκτελεί κάθε άλλη εργασία που ανάγεται στην κίνη¬ 
ση των αυτοκινήτων του Δήμου. 

14. Μεριμνά για την έγκαιρη ασφάλιση των αυτοκινήτων 
του Δήμου γενικά. 

15. Τηρεί χωριστά για κάθε αυτοκίνητο χωριστό φάκε¬ 
λο, στον οποίο φυλάσσονται με επιμέλεια τα στοιχεία κτή¬ 
σης, κυκλοφορίας και ασφάλισης αυτών. 

16. Μεριμνά την έγκαιρη προμήθεια υλικών και ανταλ¬ 
λακτικών χρήσιμων για τη συντήρηση και επισκευή των 
αυτοκινήτων του δήμου. 

17. Είναι υπεύθυνο για τη σωστή λειτουργία του συνερ¬ 
γείου επισκευής και συντήρησης των αυτοκινήτων του 
δήμου, εφ “όσον τελικά συσταθεί τέτοιο συνεργείο στο 
Δήμο. 

η. Γραφείο Νεκροταφείων 

- Οργάνωση - εποπτεία λειτουργία των 2 δημοτικών Νε¬ 
κροταφείων σύμφωνα με Κανονισμό Λειτουργίας) 

- Επιμέλεια λειτουργίας και διαχείρισης Ναών 

- Επιμέλεια εκμίσθωσης και λειτουργίας Κυλικείου 

- Χορήγηση αδειών φύλαξης οστών 

- Σύνταξη παραχωρητηρίων τάφων 

- Χορήγηση αδειών ταφής - εκταφής (έγκαιρα) 

- Εισήγηση κατασκευής αναγκαίων Τεχν. Έργων 

- Κτιρίων - Ναών και χώρων Νεκροταφείων 

- Κτιρίων και χώρων - τήρηση Υγειον. Δ/ξεων (έγκαιρη 
ταφή, εκταφή) 

- Υλικών συντήρησης - καθαριότητας - εργαλείων (μέσω 
Επ. Προμ.) 

-Σύνταξη βεβ. καταλόγωντελών&δικαιωμάτωντωννε¬ 
κροταφείων 

- Διαβίβαση βεβ. καταλόγων στην Οικονομική Υπηρεσία 
για είσπραξη 

- Τήρηση - ενημέρωση αριθ. καρτελών είσπραξης τελών 

- Έκδοση οίκοθεν εντολών είσπραξης τελών 

- Εκτίμηση από Τ.Υ. αξίας νέων τάφων - χρέωσης συ¬ 
μπληρωματικού τέλους 

- Εισήγηση θεμάτων νεκροταφείου (καθορισμός τελών 
κτλ) 

- Τήρηση Καν. Λειτ. - Διαγρ/των διάθεσης τάφων - Αποφ. 
καθορ. τελών κτλ. 

- Λοιπές εργασίες αρμοδιότητας γραφείου. 

θ. Γ ραφείο Λαϊκών Αγορών 

- Οργάνωση - εποπτεία ομαλής λειτουργίας 

- Σύνταξη διαγρ/των - αρίθμηση θέσεων πωλητών 

- Διαγράμμιση - αρίθμηση στο έδαφος θέσεων των Λ.Α. 
και Πανηγύρεων 

- Έκδοση αδειών πωλητών λαϊκών αγορών και πανηγύ¬ 
ρεων 

- Έκδοση αδειών μεμονωμ. πωλητών εποχιακών ειδών 
σε διάφ. σημεία της πόλης 

- Εισήγ. στο Δήμαρχο τρόπων βελτίωσης λειτ. ή ίδρυ¬ 
σης νέων λαϊκών αγορών 

- Επιμέλεια έγκαιρου καθαρισμού χώρων Λ.Α. 

- Έκδοση οίκοθεν εντολών ή επιτόπου είσπρ. τελών Λ.Α. 
ή χρήσης πεζοδρομίου 

- Μέριμνα επίλυσης διαφόρων πωλητών με μεσολάβη¬ 
ση σωματείου 

- Συνεργασία με σωματεία πωλητών για βελτίωση λει- 
τουργ. Λ.Α. 

- Κοινοπ. στη Δ/νση Διοικ. ειδησ/κού υλ. ανακοιν. (ίδρυ¬ 
ση - αναστολή Λ.Α. κτλ) 

- Τήρηση Δ/των αποφ. λειτουργίας, πινάκων - Διαγρ. 
Λ.Α. καταστ. πωλητών κτλ) 

- Λοιπές εργασίες αρμοδιότητας γραφείου. 


ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ ΔΗΜΟΤΙΚΩΝ ΥΠΗΡΕΣΙΩΝ 
ΚΕΦΑΛΑΙΟ Α' 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Άρθρο 11 

«Κατάταξη θέσεων σε κατηγορίες» 

Οι θέσεις των μονίμων υπαλλήλων του Δήμου Νέας Μά- 
κρης κατατάσσονται στις εξής κατηγορίες: 
α. Κατηγορία Πανεπιστημιακής Εκπαίδευσης (ΠΕ) 
β. Κατηγορία Τεχνολογικής Εκπαίδευσης (ΤΕ) 
γ. Κατηγορία Δευτεροβάθμιας Εκπαίδευσης (ΔΕ) 
δ. Κατηγορία Υποχρεωτικής Εκπαίδευσης (ΥΕ) 

Άρθρο 12 

Εισαγωγικός και Καταληκτικός βαθμός 

1. Οι θέσεις των προβλεπομένων στον παρόντα Οργα¬ 
νισμό κατηγοριών προσωπικού ΠΕ, ΤΕ, ΔΕ και ΥΕ κατα¬ 
τάσσονται σε πέντε (5) βαθμούς: 


Βαθμός 

Α' 

- 1 - 

Β' 

-/- 

Γ' 

-/- 

Δ' 

-/- 

Ε' 


2. Εισαγωγικός βαθμός των θέσεων Πανεπιστημιακής 
Εκπαίδευσης (ΠΕ), είναι ο βαθμός Δ' και καταληκτικός ο 
βαθμός Α'. 

Για τους απόφοιτους της Εθνικής Σχολής Δημόσιας Δι¬ 
οίκησης εισαγωγικός βαθμός είναι ο Β'. 

3. Εισαγωγικός βαθμός των θέσεων Τεχνολογικής Εκ¬ 
παίδευσης (ΤΕ) είναι ο βαθμός Δ' και καταληκτικός ο βαθ¬ 
μός Α'. 

4. Εισαγωγικός βαθμός των θέσεων Δευτεροβάθμιας 
Εκπαίδευσης (ΔΕ) είναι ο βαθμός Δ' και καταληκτικός ο 
βαθμός Α'. 

5. Εισαγωγικός βαθμός των θέσεων Υποχρεωτικής Εκ¬ 
παίδευσης είναι ο βαθμός Ε και καταληκτικός ο βαθμός Γ. 

Άρθρο 13 

Προσόντα διορισμού 

Προσόντα διορισμού του προσωπικού των υπηρεσια¬ 
κών μονάδων του δήμου Νέας Μάκρης είναι αυτά που 
αναφέρονται στα Προεδρικά Διατάγματα α) 37α/1987 
(ΦΕΚ 11/4.2.87 τεύχος Α') β) 22/1999 (ΦΕΚ 7/22.1.1990 
τεύχος Α'), με τα οποία καθορίζονται κατά κατηγορία και 
κλάδο τα προσόντα διορισμού σε θέσεις δημοτικών υπη¬ 
ρεσιών και δημοτικών νομικών προσώπων ή στις διατά¬ 
ξεις που θα ισχύουν κάθε φορά για το προσωπικό των 
Ο.Τ.Α. 

ΚΕΦΑΛΑΙΟ Β' 

ΟΡΓΑΝΙΚΕΣ ΘΕΣΕΙΣ 

Άρθρο 14 

Τακτικές Οργανικές θέσεις 

Οι θέσεις των μονίμων υπαλλήλων του Δήμου Νέας Μά- 

κρης κατά κατηγορίες και κλάδους ορίζεται ως κατωτέ¬ 
ρω: 


1. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ 

ΕΚΠΑΙΔΕΥΣΗΣ (ΠΕ) ΘΕΣΕΙΣ 

Κλάδος ΠΕ 1 Διοικητικού 8 

Κλάδος ΠΕ 3 Πολιτικών Μηχανικών 2 

Κλάδος ΠΕ 4 Αρχιτεκτόνων Μηχανικών 2 

Κλάδος Π Ε 6 Τοπογράφων - Μηχανικών 2 

Σύνολο 14 

2. ΚΑΤΗΓΟΡΙΑ ΤΕΧΝΟΛΟΓΙΚΗΣ 
ΕΚΠΑΙΔΕΥΣΗΣ (ΤΕ) 

Κλάδος ΤΕ 3 Τεχνολόγων - Πολ. Μηχανικών 2 

Κλάδος ΤΕ 17 Διοικητικών Λογιστικών 1 

Κλάδος ΤΕ 19 Προγραμματιστών - Αναλυτών Η/Υ 1 

Σύνολο 4 

3. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ 
ΕΚΠΑΙΔΕΥΣΗΣ (ΔΕ) 

Κλάδος ΔΕ 1 Διοικητικού Προσωπικού 12 

Κλάδος ΔΕ 6 Σχεδιαστών 2 

Κλάδος ΔΕ 14 Ελεγκτών εσόδων - εξόδων Ο.Τ.Α. 3 

Κλάδος ΔΕ 15 Εισπρακτόρων 2 

Κλάδος ΔΕ 23 Ειδικό Προσωπικό - 
Δημοτική Αστυνομία 6 

Κλάδος ΔΕ 24 Ηλεκτρολόγων 2 

Κλάδος ΔΕ 5 Εργοδηγών 2 

Κλάδος ΔΕ 2 Επόπτη καθαριότητας 2 

Κλάδος ΔΕ 28 Χειριστές μηχανημάτων έργων 4 

Κλάδος ΔΕ 29 Οδηγών αυτοκινήτων 
καθαριότητας 10 

Κλάδος ΔΕ 30 Τεχνικών, έκτων οποίων 10 

Οικοδόμος 1 

Σιδηροτεχνίτης 1 

Υδραυλικοί 6 

Συντηρητές Αυτοκινήτων 2 

Κλάδος ΔΕ 35 Δενδροκηπουρών 4 

Κλάδος ΔΕ 38 Χειριστές κομπιούτερ 2 

Σύνολο 61 

4. ΚΑΤΗΓΟΡΙΑ ΥΠΟΧΡΕΩΤΙΚΗΣ 
ΕΚΠΑΙΔΕΥΣΗΣ (ΥΕ) 

Κλάδος ΥΕ 1 Κλητήρων - θυρωρών 2 

Κλάδος ΥΕ 2 Επιστατών 2 

Κλάδος ΥΕ 16 Προσωπικού εργατών, 
εκ των οποίων: 24 

Εργατών νεκροταφείου, 2 

Εργατών ύδρευσης 2 

Βοηθοί οικοδόμου 2 

Εργάτες φύλακες 2 

Εργάτες καθαριότητας 16 

Σύνολο 28 


Άρθρο 15 

Προσωπικό Ειδικών Θέσεων 

Μία(1) θέση δικηγόρου (άρθρο 245 και 248 Ν. 1188/81) 
Δύο (2) θέσεις ειδικών συνεργατών (άρθρο 67 παρ. 4 Ν. 
1416/84) 


Άρθρο 16 

Προσωρινές Προσωποπαγείς θέσεις Μονίμων 
Υπαλλήλων 

(Ν. 1476/84, Κ. Υ. Α. 31.12.86, Ν. 1735/1987) 

ΘΕΣΕΙΣ 


ΔΕ 30 Τ εχνικών υδραυλικών 5 

ΔΕ 24 Ηλεκτρολόγων 1 

ΔΕ 29 Οδηγών αυτοκινήτων 4 

ΔΕ 28 Σιδηροτεχνίτης 1 

ΔΕ 30 Χειριστής Εκσκαφέα 1 

ΥΕ 16 Εργατών καθαριότητας 10 

ΥΕ 14 Εργατών Γενικών καθηκόντων 
ΥΕ 14 Εργάτη Υδρομετρητή 1 

Σύνολο 23 


Άρθρο 17 

Προσωρινές Προσωποπαγείς θέσεις Υπαλλήλων 
με Σύμβαση I. Δικαίου Αορίστου Χρόνου 
(Ν. 1476/84 και Ν. 1874/90) 

ΘΕΣΕΙΣ 


Οδηγών αυτοκινήτων καθαριότητας 2 

Χειριστή οδηγού εκσκαφέα - φορτωτή 2 

Μηχ. Αυτοκινήτων 1 

Εργάτες Ύδρευσης 2 

Οικοδόμου 1 

Υδραυλικού 1 

Εργατών καθαριότητας 7 

Σύνολο 16 


Άρθρο 18 

Προσωπικό με Σύμβαση Εργασίας Ιδιωτικού Δικαίου 
Ορισμένου Χρόνου, για αντιμετώπιση Εποχιακών 
ή άλλων περιοδικών ή πρόσκαιρων αναγκών 
(Ν. 2503/97 άρθρ. 18 παρ. 12) 

ΘΕΣΕΙΣ 


Οδηγών απορριμματοφόρων αυτοκινήτων 3 

Χειριστής εκσκαφέα 1 

Εργάτες καθαριότητας 20 

Εργάτες υδρεύσεως 6 

Σύνολο 30 


Άρθρο 19 

Προσωρινές Προσωποπαγείς θέσεις 

Οι θέσεις των άρθρων 15 και 16 είναι προσωρινές προ¬ 
σωποπαγείς και καταργούνται αυτοδικαίως με την απο¬ 
χώρηση με οποιονδήποτε τρόπο, των υπαλλήλων που σή¬ 
μερα τις κατέχουν. 

Άρθρο 20 

Προϊστάμενοι Οργανικών Μονάδων του δήμου 

Στις διευθύνσεις των Δημοτικών υπηρεσιών και τα τμή¬ 
ματα στα οποία διαθρούνται, ως και τα αυτοτελή γρα¬ 
φεία, οι προϊστάμενοι προέρχονται από τους κλάδους 
ΠΕ, ΤΕ, και ΔΕ ως κατωτέρω: 

α) Προϊστάμενος της Διεύθυνσης Διοικητικών και Οικο¬ 
νομικών Υπηρεσιών τοποθετείται υπάλληλος προερχόμε¬ 
νος από τους κλάδους ΠΕΙ διοικητικού ή ΤΕ 17 διοικητι- 

κού - λογιστικού ή ΔΕ 1 διοικητικού με βαθμό Α’, και αν δεν 
υπάρχει, με βαθμό Β’. 

β) Προϊστάμενοι των Τμημάτων Διοικητικών Υπηρε¬ 
σιών, Οικονομικών Υπηρεσιών, Ειδικής Ταμιακής Υπηρε¬ 
σίας, τοποθετούνται υπάλληλοι προερχόμενοι από τους 
κλάδους ΠΕΙ διοικητικού, ήΤΕ17 διοικητικού - λογιστικού 
ή ΔΕΙ διοικητικού με βαθμό Β’ και εν ελλείψει με βαθμό 
Γ’. 

γ) Προϊστάμενος του Γραφείου Μηχανοργάνωσης και 
Η/Υ τοποθετείται υπάλληλος του κλάδου ΤΕ9 πληροφο¬ 
ρικής, ή ΔΕ38 χειριστών Η/Υ. 

δ) Προϊστάμενος της Διεύθυνσης Τεχνικών Υπηρεσιών, 
τοποθετείται υπάλληλος προερχόμενος από τους κλά¬ 
δους ΠΕ3 πολιτικών μηχανικών, ή ΠΕ4 αρχιτεκτόνων μη¬ 
χανικών, ή ΠΕ6 τοπογράφων μηχανικών, ή ΤΕ3 τεχνολό¬ 
γων πολιτικών μηχανικών, ή ΤΕ4 τεχνολόγων μηχανολό¬ 
γων - ηλεκτρολόγων μηχανικών. 

ε) Προϊστάμενος του Τμήματος Προγραμματισμού - 
Μελετών και Κατασκευής έργων τοποθετείται υπάλληλος 
προερχόμενος από τους κλάδους ΠΕ3 πολιτικών μηχανι¬ 
κών, ή ΠΕ4 αρχιτεκτόνων μηχανικών, ή ΠΕ6τοπογράφων 
μηχανικών, ή ΤΕ3 τεχνολόγων πολιτικών μηχανικών. 

στ) Προϊστάμενος του Τμήματος Πολεοδομίας και Πο- 
λεοδομικών Εφαρμογών, τοποθετείται υπάλληλος προ¬ 
ερχόμενος από τους κλάδους ΠΕ4 αρχιτεκτόνων μηχανι¬ 
κών, ή ΠΕ3 πολιτικών μηχανικών, ή ΠΕΘτοπογράφωναγρ. 
μηχανικών, ή ΤΕ3 τεχνολόγων πολιτικών μηχανικών, με 
βαθμό Α' και εν ελλείψει Β?. 

ζ) Προϊστάμενος του Τμήματος Περιβάλλοντος - Αντα¬ 
ποδοτικών Υπηρεσιών και Μηχανικού Εξοπλισμού τοπο¬ 
θετείται υπάλληλος προερχόμενος από τους κλάδους 
ΠΕ3 πολιτικών μηχανικών, ή ΠΕ4 αρχιτεκτόνων μηχανι¬ 
κών, ή ΠΕ6 τοπογράφων μηχανικών, ή ΤΕ3 τεχνολόγων 
πολιτικών μηχανικών, ή ΤΕ4 τεχνολόγων μηχανολόγων 
μηχανικών ή ΤΕ13 τεχνολόγων γεωπονίας, με βαθμό Α' και 
εν ελλείψει Β'. 

Άρθρο 21 

Αναπλήρωση Προϊσταμένων Οργανικών Μονάδων 
του δήμου 

Το Διευθυντή αναπληρώνει όταν απουσιάζει ή κωλύεται 
ο ανώτερος κατά βαθμό προϊστάμενος τμήματος της αυ¬ 
τής Διεύθυνσης και επί ομοιοβάθμων αυτός που έχει πε¬ 
ρισσότερο χρόνο άσκηση καθηκόντων προϊσταμένου 
τμήματος. 

Το Προϊστάμενο τμήματος αναπληρώνει ο ανώτερος 
κατά βαθμό υπάλληλος του τμήματος και επί ισόβαθμων 
αυτός που έχει τον περισσότερο χρόνο υπηρεσίας. 

Ο Δήμαρχος έχει το δικαίωμα με απόφαση του να ορίσει 
ως αναπληρωτή προϊσταμένου έναν από τους προϊστά¬ 
μενους των υποκείμενων οργανικών μονάδων της Διεύ¬ 
θυνσης. 

Ο αναπληρωτή προϊσταμένου οργανικής μονάδας δι¬ 
καιούται το προβλεπόμενο για την θέση επίδομα από την 
έναρξη της αναπλήρωσης (άρθρο 97 παρ. 5 του Ν. 
2683/97 ΦΕΚ 19 Α/9.2.99). 

ΚΕΦΑΛΑΙΟ Γ 

ΓΕΝΙΚΑ ΚΑΘΗΚΟΝΤΑ ΠΡΟ ΣΤΑΜΕΝΩΝ ΟΡΓΑΝΙΚΩΝ 
ΜΟΝΑΔΩΝ ΚΑΙ ΥΠΑΛΛΗΛΩΝ 

Άρθρο 22 

Γενικά Καθήκοντα Προϊσταμένων Διευθύνσεων 

Οι προϊστάμενοι των διευθύνσεων, προΐστανται των 


τμημάτων και των γραφείων που υπάγονται στην αρμο¬ 
διότητα τους. 

- Παρακολουθούν την άσκηση των αρμοδιοτήτων και 
των καθηκόντων τους, σε όλες τις βαθμίδες αυτών, κα¬ 
θώς αυτά ορίζονται σύμφωνα με τις γενικές διατάξεις του 
Νόμου και τα όσα με λεπτομέρειες ορίζονται στον παρό¬ 
ντα Οργανισμό. 

- Παρακολουθούν την ενδιαφέρουσα τους Ο.Τ.Α., νο¬ 
μοθεσία και νομολογία γενικά και ενημερώνουν τις Δημο¬ 
τικές Υπηρεσίες και τον Δήμαρχο πάνω σ ?αυτές. 

- Ενημερώνονται πάνω σε κάθε εισήγηση που γίνεται 
απόόλατατμήματα και γραφεία στον Δήμαρχο, ελέγχουν 
όλα τα ενεργούμενα έγγραφα αυτών και μονογραφούντο 
σχέδια τους (όλα τα έγγραφα του Δήμου, μηδέ εξαιρου- 
μένων και των καταστάσεων, συντάσσονται και μονογρα¬ 
φούνται από τον καθ’ ύλην αρμόδιο υπάλληλο. 

- Εισηγούνται στον Δήμαρχο τη λήψη των ενδεδειγμέ- 
νων μέτρων με σκοπό των συντονισμό των επιμέρους 
ενεργειών των υπηρεσιών του Δήμου. 

- Συνεργάζονται με τις υπηρεσίες του Δήμου, σε όσες 
περιπτώσεις τούτο επιβάλλεται, για την προώθηση νομο¬ 
θετημένων διαδικασιών, όπως π.χ. πρόγραμμα εκτελε¬ 
στέων έργων, λογοδοσία κ.λπ. και σε όσες θεωρείται ανα¬ 
γκαίο για την εύρυθμη λειτουργία τους γενικότερα. 

- Ασκούν τις από τον Νόμο ή τις με εξουσιοδότηση ανα¬ 
τιθέμενες σε αυτούς λοιπές αρμοδιότητες. 

- Παρακολουθούν τις έρευνες, τις μελέτες και τα ειδικά 
σεμινάρια που γίνονται πάνω σε οργανωτικά θέματα, σε 
σκοπό την αποδοτικότητα των Δημοτικών Υπηρεσιών και 
την παροχή μεγαλύτερης και σωστότερης υπηρεσιακής 
προσφοράς προς τους πολίτες. 

- Επιμελούνται την υλοποίηση των παρεχομένων νέων 
αρμοδιοτήτων στο Δήμο παρέχοντας, σε πρώτο στάδιο, 
ουσιαστική βοήθεια και συμπαράσταση στις υπηρεσίες 
του Δήμου, στις οποίες και ανατίθενται. 

- Κάτω από την παρούσα σύνθεση των υπηρεσιών και 
του προσωπικού του Δήμου, ως και τις ισχύουσες οικείες 
διατάξεις, καταρτίζουν σε δεύτερο βαθμό, τις εκθέσεις 
υπηρεσιακής ικανότητας του προσωπικού του Δήμου. 

- Μεριμνούν για την καλλιέργεια πνεύματος συνεργα¬ 
σίας και εμπιστοσύνης στις μεταξύ των υπαλλήλων του 
Δήμου σχέσεις. 

- Επιμελούνται τις τυχόν παρατηρούμενες ατέλειες στη 
λειτουργία των υπηρεσιών του Δήμου και εισηγούνται 
στον Δήμαρχο την επιβολή των, κατά τη γνώμη τους, ανα¬ 
γκαίων μεταβολών και την έκδοση των απαραιτήτων γρα¬ 
πτών οδηγιών. 

- Σε συνεργασία με τους αρμόδιους παράγοντες και φο¬ 
ρείς του Δήμου, μεθοδεύουν και εισηγούνται συστήματα 
ενημέρωσης των κατοίκων, σχετικά με τις υποχρεώσεις 
που έχουν απέναντι στο Δήμο και την πόλη τους, αλλά και 
στα δικαιώματα που δημιουργούνται για λογαριασμό 
τους, από τις ισχύουσες κάθε φορά διατάξεις του Νόμου 
για τους Ο.Τ.Α. και από τα θεσπιζόμενα υπέρ αυτών, μέ¬ 
τρα της Δημοτικής Αρχής και των άλλων συναφών φορέ¬ 
ων του Δημοσίου Τομέα. 

- Είναι υπεύθυνοι για την τάξη και την ευκοσμία που 
πρέπει να επικρατούν στους χώρους, όπου οι υπηρεσίες 
του Δήμου ασκούντο καθήκοντάτους. 

Ασκούν κάθε άλλη αρμοδιότητα που πηγάζει από την 
γενικότερη αποστολή τους, είτε αυτή δημιουργείται αυ¬ 
τοδικαίως κατά την άσκηση των καθηκόντωντης διεύθυν¬ 
σης, είτε της ανατίθεται από το Δήμαρχο. 

Άρθρο 23 

Γενικά Καθήκοντα Προϊσταμένων Τμημάτων και 
Αυτοτελών Γ ραφείων 

Κάθε τμήμα έχει την ευθύνη για την νόμιμη, σωστή και 
αποδοτική λειτουργία των γραφείων που το συγκροτούν 
κάτω από την ενιαία διεύθυνση του Προϊσταμένου του 
Τμήματος και με τις αρμοδιότητες που ορίζονται για το 
καθένα από αυτά. 

Ειδικότερα: 

- Εισηγούνται ιεραρχικά τα θέματα της αρμοδιότητας 
τους. 

-Έχουντην ευθύνη για τον έλεγχο καιτη θεώρηση όλων 
των εγγράφων των γραφείων της δικαιοδοσίας τους. 

- Έχουν την φροντίδα και την ευθύνη για τη νόμιμη, 
έγκαιρη και σωστή διεκπεραίωση των υποθέσεων της αρ¬ 
μοδιότητας τους. Γιατο σκοπό αυτό συνεργάζονται, βοη¬ 
θούν, συντονίζουν και κατευθύνουν τους υπαλλήλους 
που υπηρετούν μαζί τους, για τη θεμελίωσητων συναφών 
προς τις αρμοδιότητες αυτών, ενεργειών της διοίκησης 
του Δήμου, σε σωστή και νόμιμη βάση, εξυπηρετούσα κα¬ 
τά κύριο λόγο, τα συμφέροντα του Δήμου και των δημο¬ 
τών. 

- Οι Προϊστάμενοι αυτών συζητούν και ανάλογα συμ¬ 
φωνούν ή όχι, τροποποιώντας τις υπηρεσιακές εισηγή¬ 
σεις των υπαλλήλων της δικαιοδοσίας τους, με ενυπό¬ 
γραφη πάντοτε σημείωση τους στο σχέδιο των εγγρά¬ 
φων, με παράλληλη υποχρέωση, σε μία τέτοια 
περίπτωση, έγκαιρης και αιτιολογημένης ενημέρωσης 
του Δημάρχου. 

- Μεριμνούν για τις τοιχοκολλήσεις των ανακοινώσεων 
και για την κοινοποίηση των διακηρύξεων που εμπίπτουν 
στην αρμοδιότητα τους, είτε αυτές προέρχονται από τον 
Δήμο, είτε αποτελούν παραγγελία ή παράκληση διαφό¬ 
ρων άλλων Αρχών. 

- Μεριμνούν και εποπτεύουντη γρήγορη και σωστή εξυ¬ 
πηρέτηση των πολιτών, ή εκείνων που με κάποια υπεύθυ¬ 
νη ιδιότητα συναλλάσσονται με το Δήμο για λογαριασμό 
της υπηρεσίας που εκπροσωπούν και επιλαμβάνονται δι- 
σεπίλυτων θεμάτων, παίρνοντας πρωτοβουλία για την 
υπέρ του πολίτη νόμιμη λύση τους. 

- Καταρτίζουν σε πρώτο βαθμό τις εκθέσεις υπηρεσια¬ 
κής ικανότητας του προσωπικού που υπάγεται διοικητικά 
στο Τμήματους. 

- Εισηγούνται ιεραρχικά τη λήψη μέτρων για την εύρυθ¬ 
μη και ομαλή λειτουργία της Υπηρεσίας τους. 

- Παραλαμβάνουν της αλληλογραφία που ανάγεται 
στην αρμοδιότητά τους και διανέμουν αυτή με ειδικό βι¬ 
βλίο παράδοσης και παραλαβής στους υπ’ αυτούς υπαλ¬ 
λήλους. 

- Συγκεντρώνουν στοιχεία δραστηριότητας και προό¬ 
δου των λειτουργιών της υπηρεσίας τους, συντάσσουν 
και τηρούν εποπτικούς πίνακες, τηρούν στατιστικά και άλ¬ 
λα χρήσιμα στοιχεία για τη σύνταξη προγραμμάτων στα 
αντικείμενα της αρμοδιότητάς τους. 

- Προμηθεύουν τα γραφεία της δικαιοδοσίας τους, με 
τα απαραίτητα βοηθήματα, για τη διευκόλυνση τους και 
κάνουν σωστά τη δουλεία τους. 

Άρθρο 24 

Γ ενικά Καθήκοντα Προϊσταμένων Γ ραφείων 

Είναι επικεφαλής των εις αυτά υπηρετούντων υπαλλή¬ 


λων και ασκούν παράλληλες αρμοδιότητες προς τις ανα- 
φερόμενες στο Άρθρο 23 του παρόντος σε σχέση με τις 
επιμέρους αρμοδιότητες που ορίζονται για το καθένα 
από αυτά. 

Άρθρο 25 

Γ ενικά Καθήκοντα Αοιπού Προσωπικού 

- Στα πλαίσια των αρμοδιοτήτων της υπηρεσιακής μο¬ 
νάδας που είναι τοποθετημένο το προσωπικό, ανεξάρτη¬ 
τα απάτην εργασιακή του σχέση, εκτελείτην εργασία που 
του έχει ανατεθεί με προσοχή, επιμέλεια και ευσυνειδη¬ 
σία, κάτω από τις οδηγίες και κατευθύνσεις των προϊστα¬ 
μένων του, σύμφωνα με τους Νόμους, τους κανονισμούς 
και τις οδηγίες των αρμοδίων Αρχών. 

- Ειδικότερα, εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λπ. , είναι υπεύθυνοι για κάθε αδικαιολόγητη απώλεια, 
φθορά, καταστροφή ή βλάβη σε βάρος τρίτων, κυρίως 
όταν αυτή οφείλεται σε αμέλεια ή κακή χρήση. 

- Οι συντάκτες των εγγράφων, αποφάσεων, μελετών και 
αλληλογραφίας γενικά, μονογραφούν αυτά και είναι απο¬ 
κλειστικά υπεύθυνοι για την ακρίβεια των πραγματικών 
περιστατικών και στοιχείων που αναφέρονται σ’ αυτά και 
προκύπτουν από τα τηρούμενα βιβλία ή άλλα παραστατι¬ 
κά της υπηρεσίας. 

- Αναφέρουν στον άμεσο προϊστάμενο τους προφορικά 
ή γραπτά για τις υποθέσεις που εκκρεμούν και δεν μπο¬ 
ρούν να επιλυθούν ή έστω να προωθηθούν γρήγορα ή μέ¬ 
σα στις προθεσμίες που έχουν ταχθεί. 

Άρθρο 26 

Συμβούλιο Συντονισμού Δημοτικών Υπηρεσιών 

Το Συμβούλιο αποτελεί συμβουλευτικό όργανο υπο¬ 
στήριξης της λειτουργίας του προγραμματισμού, του συ¬ 
ντονισμού και της παρακολούθησης του έργου των υπη¬ 
ρεσιών. 

Οτρόποςλειτουργίαςτου Συμβουλίου Συντονισμού κα¬ 
θορίζεται με απόφαση του Δημάρχου. Στο Συμβούλιο με¬ 
τέχουν οι προϊστάμενοι των Διευθύνσεων και των αυτοτε¬ 
λών μονάδων. 

Σκοπός του Συμβουλίου είναι γενικά η αποτελεσματική 
και παραγωγική λειτουργία του Δήμου και ειδικότερα ο 
προγραμματισμός και ο απολογισμός της δραστηριότη¬ 
τας του Δήμου, η αλληλοενημέρωση και η οριζόντια συ¬ 
νεργασία μεταξύ των υπηρεσιών και η επίλυση διατμημα- 
τικών προβλημάτων. 

Τα κυριότερα θέματα που συζητούνται στο Συμβούλιο 
περιλαμβάνουν: 

- Τα περιοδικά προγράμματα δράσης και τις δραστη¬ 
ριότητες γενικά των επιμέρους υπηρεσιώντου Δήμου. 

- Τον συντονισμό των επιμέρους δραστηριοτήτων - 
ενεργειών των προγραμμάτων δράσης που έχουν ανατε¬ 
θεί στις υπηρεσίες του Δήμου. 

- Την πρόοδο των επιμέρους δραστηριοτήτων - ενερ¬ 
γειών των προγραμμάτων δράσης. 

- Την επισήμανση προβλημάτων στην πορεία εκτέλεσης 
των προγραμμάτων δράσης καιτη λειτουργία των υπηρε¬ 
σιών του Δήμου, την αναζήτηση και συμφωνία αντιστοί¬ 
χων λύσεων και την εισήγηση σχετικών αποφάσεων προς 
τα πολιτικά όργανα του Δήμου. 

Άρθρο 27 

Συντονιστικά Συμβούλια Διευθύνσεων 

Σε κάθε Διεύθυνση, λειτουργεί Συντονιστικό Συμβούλιο 
Διεύθυνσης με την συμμετοχή των προϊσταμένων των 
Τμημάτων της Διεύθυνσης με ευθύνη του Διευθυντή και 
με ρόλο παραπλήσιο με ότι προβλέπεται για το Συμβού¬ 
λιο Προγραμματισμού - Συντονισμού του Δήμου. Ο τρό¬ 
πος λειτουργίας κάθε Συντονιστικού Συμβουλίου εξειδι¬ 
κεύεται με βάση τις ιδιαίτερες συνθήκες και ανάγκες της 
αντίστοιχης Διεύθυνσης, με απόφαση του Δημάρχου, με¬ 
τά από εισήγηση του αρμόδιου προϊσταμένου της Διεύ¬ 
θυνσης και συζήτηση της εισήγησης αυτής στο Συμβού¬ 
λιο Προγραμματισμού - Συντονισμού Δήμου. 

Άρθρο 28 

Ολομέλειες Τμημάτων ή Αυτοτελών Γραφείων 

Στο επίπεδο των Τμημάτων ή Αυτοτελών Γραφείων ο 
συντονισμός και η συμμετοχή των υπάλληλωντου Δήμου 
εξασφαλίζεται με τακτικές συντονιστικές συσκέψεις με 
αντικείμενο την αλληλοενημέρωση, και την επισήμανση 
και αντιμετώπιση προβλημάτων των σχετικών λειτουρ¬ 
γιών, τη βελτίωση της ποιότητας των παρεχομένων υπη¬ 
ρεσιών και τον βαθμό εξυπηρέτησης του σκοπού για τον 
οποίο συνεστήθη το Τμήμα κλπ. 

Άρθρο 29 

Διατμηματικές ομάδες εργασίας 

Για τις ανάγκες δραστηριοτήτων που απαιτούν συμμε¬ 
τοχή προσωπικού από περισσότερα Τμήματα, δημιουρ- 
γούνται ομάδες εργασίας για στις οποίες ορίζονται συ¬ 
ντονιστές με απόφαση του Δημάρχου. 

Άρθρο 30 

Κανονισμοί λειτουργίας των Υπηρεσιών του Δήμου 

Οι διαλαμβανόμενες στον παρόντα Οργανισμό αρμο¬ 
διότητες των επί μέρους υπηρεσιακών μονάδων και των 
Προϊσταμένων τους θεωρούνται ως η γενική περιγραφή 
του ρόλου τους και αποτελούν το βασικό πλαίσιο λει¬ 
τουργίας τους, λεπτομερέστερες περιγραφές αρμοδιο¬ 
τήτων μπορούν να γίνουν με τη σύνταξη κανονισμών ή 
εγκυκλίων λειτουργίας των διοικητικών μονάδων. 

Ο λεπτομερής τρόπος λειτουργίας της κάθε υπηρε¬ 
σίας, η διάρθρωση των Τ μημάτων σε Γ ραφεία, η λειτουρ¬ 
γία αποκεντρωμένων γραφείων σε Δημοτικά διαμερίσμα¬ 
τα αν υπάρχουν, οι αρμοδιότητές των υπεύθυνων των 
Γ ραφείων και οι θέσεις εργασίας κάθε Γ ραφείου, η ανά¬ 
θεση καθηκόντων και οι περιγραφές καθηκόντων των 
υπαλλήλων καθώς και οποιαδήποτε άλλη εσωτερική δια¬ 
δικασία διοίκησης ή λειτουργίας του Δήμου, ορίζονται με 
αποφάσεις του Δημάρχου ή καθορίζονται με ειδικούς κα¬ 
νονισμούς λειτουργίας που συντάσσονται με απόφαση 
του Δημάρχου μετά από εισήγηση των αρμόδιων προϊ¬ 
σταμένων των υπηρεσιακών μονάδων. 


Άρθρο 31 
Τελικές Διατάξεις 

1. Η κατανομή του προσωπικού στις διάφορες Υπηρε¬ 
σίες και Γ ραφεία του δήμου και η ανάθεση σ’ αυτό των κα¬ 
θηκόντων τόσο αυτών που αναφέρονται στον παρόντα 
Οργανισμό, όσο και αυτών που πιθανώς να προκύψουν 
στο μέλλον, γίνεται με απόφαση του δημάρχου αναλόγως 
των παρουσιαζομένων, κάθε φορά, υπηρεσιακών ανα¬ 
γκών. 

2. Η άσκηση των καθοριζομένων με τον παρόντα Οργα¬ 
νισμό λειτουργιών βασίζεται σε κανονιστικές πράξεις που 
εκδίδονται από το Δήμαρχο σύμφωνα μετιςδιατάξειςτου 
Δημοτικού και Κοινοτικού Κώδικα. 

3. Τα γραφεία που προβλέπονται στη διάρθρωση του 
Οργανισμού δεν είναι αυτοτελή γραφεία με την έννοια 
του άρθρου 4 του Ν. 1586/86 και ως εκ τούτου οι οριζό¬ 
μενοι ως προϊστάμενοι αυτών με βάση τις διατάξεις του 
άρθρου 9 παρ. 9 του ίδιου νόμου δεν δικαιούνται το από 
τις διατάξεις του άρθρου 12 επίσης του ίδιου νόμου κα- 
θιερούμενο επίδομα, εκτός από αυτά που καθορίζονται 
με τονΟ.Ε.Υ. ως αυτοτελή. 

4. Κάθε υπηρεσιακή μονάδα οφείλει να τηρεί χωριστά 
αρχείο Νόμων, Διαταγμάτων, εγκυκλιακών οδηγιών και 
των λοιπών στοιχείωντης Νομολογίαςπου ανάγονται στα 
αντικείμενα της αρμοδιότητας του. Τα βοηθήματα αυτά 
ενημερώνει ανελλιπώς και συμβουλεύεται συνεχώς για 
την πιο σωστή και απρόσκοπτη λειτουργία της υπηρε¬ 
σίας, ο προϊστάμενος αυτής. 

5. Από τις Υπηρεσίες του Δήμου τηρούνται επίσης και 
ενημερώνονται ανελλιπώς τα με τις διατάξεις του Β. 
Δ/τος 542/61 και τις σχετικές αποφάσεις του δημάρχου 
καθοριζόμενα βιβλία και έντυπα. 

6. Με ευθύνη των Προϊσταμένων της Διεύθυνσης και 
των Τμημάτων πραγματοποιούνται οι συνεντεύξεις του 
άρθρου 9 παρ. 1 του Π.Δ/τος 581/84 για την αξιολόγηση 
προσόντων των υπαλλήλων που υπάγονται στις υπηρε¬ 
σίες τους. 

7. Κάθε άλλη απόφαση σχετική με τον Ο.Ε.Υ. του Δή¬ 
μου, καταργείται από της δημοσιεύσεως της παρούσης 
στην Εφημερίδα της Κυβερνήσεως. 

8. ΟπαρώνΟ.Ε.Υ. θα ισχύει απάτης δημοσιεύσεως του 
στην Εφημερίδα της Κυβερνήσεως. 

Άρθρο 32 

Ακροτελεύτιες Διατάξεις 

1. Από τις διατάξεις της παρούσας απόφασης προκα- 
λείται δαπάνη εις βάρος του προϋπολογισμού του Δήμου, 
για τις δημιουργούμενες θέσεις , δρχ. 15.000.000. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 22 Μάίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




